tripathysagar/odia_wiki huggingface dataset:
ଉତ୍କଳ ସାହିତ୍ୟ ସମାଜ  (ସ୍ଥାପନା: ୧୮୯୪) ଓଡ଼ିଶାର କଟକଠାରେ ଅବସ୍ଥାପିତ ଏକ ସାହିତ୍ୟ ଅନୁଷ୍ଠାନ  । ଏହା କଟକ ନର୍ମାଲ ସ୍କୁଲରୁ ସେଠାକାର ତତ୍କାଳୀନ ଅଧ୍ୟକ୍ଷ ମଧୁସୂଦନ ରାଓଙ୍କଦ୍ୱାରା ଛାତ୍ରମାନଙ୍କର ଓଡ଼ିଆ ଭାଷା ଓ ସାହିତ୍ଯର ଉନ୍ନତି ସକାଶେ  "ଆଲୋଚନା ସଭା"  ନାମରେ ଆରମ୍ଭ ହୋଇ ପରେ ଓଡ଼ିଆ ସାହିତ୍ୟ ଚର୍ଚ୍ଚାର କେନ୍ଦ୍ର ହୋଇଥିଲା । ଏହା ପରେ ୧୯୦୩ ମସିହା ମଇ ମାସ ୭ ତାରିଖରେ ବିଧିବଦ୍ଧ ଭାବେ ଗଠିତ ହେଲା । ଇତିହାସ ସ୍ଥାପନା କଟକ ଟ୍ରେନିଂ ସ୍କୁଲର ତତ୍କାଳୀନ ଅଧ୍ୟକ୍ଷ ମଧୁସୂଦନ ରାଓ ଛାତ୍ରଛାତ୍ରୀମାନଙ୍କ ଓଡ଼ିଆ ଭାଷା ଓ ସାହିତ୍ୟର ଉନ୍ନତି ପାଇଁ  "ଆଲୋଚନାସଭା"  ନାମକ ଏକ ସଭା ଗଠନ କରାଇଥିଲେ । ପ୍ରତି ଶନିବାରରେ ଏହି ସଭାର ବୈଠକ ବସିବାରେ ଲାଗିଲା । ଟ୍ରେନିଂ ସ୍କୁଲର ସମସ୍ତ ଛାତ୍ର ଓ ଶିକ୍ଷକ ଏହି ସଭାର ସଭ୍ୟ ହେଲେ । ଚନ୍ଦ୍ରମୋହନ ମହାରଣା ହେଲେ ପ୍ରଥମ ସମ୍ପାଦକ । ଅନ୍ୟ ସ୍କୁଲର ଶିକ୍ଷକଗଣ ବିଶ୍ୱନାଥ କର, ରାଜମୋହନ ବସୁ, ମିଛୁ ନନ୍ଦ, ନନ୍ଦ କିଶୋର ବଳ  (ଟାଉନସ୍କୁଲ) ଏବଂ କୃଷ୍ଣପ୍ରସାଦ ଚୌଧୁରୀ  (ବାଳିକା ସ୍କୁଲ) ଆଦି ସଭାର ସଦସ୍ୟ ରହିଲେ  । ଏହି ସଭାର ପ୍ରତିଷ୍ଠା ଦିବସଠାରୁ ଦୀର୍ଘ ନଅବର୍ଷ ଯାଏଁ ମଧୁସୂଦନ ଏହାର ସଭାପତି ଓ ଚନ୍ଦ୍ରମୋହନ ମହାରଣା ସମ୍ପାଦକ ରହିଥିଲେ । ପରେ ୧୯୦୩ ମସିହା ମଇ ମାସ ୭ ତାରିଖରେ ଉତ୍କଳ ସାହିତ୍ୟ ସମାଜ ବିଧିବଦ୍ଧ ଭାବେ ଗଠିତ ହୋଇଥିଲା । ଏହାର ସଭାଗୃହ ଶ୍ରୀରାମଚନ୍ଦ୍ର ଭବନ ହେବା ପୂର୍ବରୁ ଏହାର ସଭାଗୁଡ଼ିକ ଟାଉନ ହଲ ଓ ନର୍ମାଲ ସ୍କୁଲରେ ଆୟୋଜିତ ହେଉଥିଲା । ୧୯୧୯ ମସିହା ଜୁଲାଇ ୧୯ ତାରିଖରେ କଟକ ମ୍ୟୁନିସିପାଲିଟି ପ୍ରଦତ୍ତ ଭୂମିରେ ଶ୍ରୀରାମଚନ୍ଦ୍ର ଭବନର ଭିତ୍ତିପ୍ରସ୍ତର ସ୍ଥାପିତ ହୋଇଥିଲା । ଉକ୍ତ ସଭାରେ ଆଳିର ତତ୍କାଳୀନ ରାଜା ବ୍ରଜ ସୁନ୍ଦର ଦେବ ସଭାପତିତ୍ୱ କରିଥିଲେ । ଶ୍ରୀରାମଚନ୍ଦ୍ର ଭବନର ନିର୍ମାଣ ନିମନ୍ତେ ବ୍ରଜ ସୁନ୍ଦର ଦେବ, ସୁକିନ୍ଦାର ତତ୍କାଳୀନ ରାଜା ରାଜା, ମୟୂରଭଞ୍ଜ ମହାରାଜା ପୂର୍ଣ୍ଣଚନ୍ଦ୍ର ଭଞ୍ଜଦେଓ ଆର୍ଥିକ ସହାୟତା ପ୍ରଦାନ କରିଥିଲେ । ମୟୂରଭଞ୍ଜ ରାଜା ଶ୍ରୀରାମ ଚନ୍ଦ୍ର ଭଞ୍ଜଙ୍କ ନାମାନୁସାରେ ନାମିତ ଉକ୍ତ ସଭାଗୃହକୁ ମୟୂରଭଞ୍ଜ ମହାରାଜା ପୂର୍ଣ୍ଣଚନ୍ଦ୍ର ଭଞ୍ଜଦେଓ ଉଦଘାଟନ କରିଥିଲେ । ରାୟ ବାହାଦୁର ଯୋଗେଶ ଚନ୍ଦ୍ର ରାୟ ଓ ମଧୁସୂଦନ ଦାସ ଉତ୍କଳ ସାହିତ୍ୟ ସମାଜର ଅଭିଭାବକ ସଭ୍ୟ ଭାବେ ପରିଚିତ ଥିଲେ । ଏହାର ପ୍ରଥମ ସଭାପତି ମଧୁସୂଦନ ରାଓ ଓ ସମ୍ପାଦକ ଭାବେ ବିଶ୍ୱନାଥ କର କାର୍ଯ୍ୟ କରିଥିଲେ । ରାମଶଙ୍କର ରାୟ ଉତ୍କଳ ସାହିତ୍ୟ ସମାଜର ପ୍ରଥମ ଉପ-ସଭାପତି ଭାବେ ଦାୟିତ୍ୱ ନିର୍ବାହ କରିଥିଲେ । ଉତ୍କଳ ସାହିତ୍ୟ ଏହି କେନ୍ଦ୍ରରେ ପ୍ରାଚୀନ ଓ ଆଧୁନିକ ଓଡ଼ିଆ ସାହିତ୍ୟର ଆଲୋଚନା ହେଉଥିଲା । ଆଲୋଚନା ସଭାରେ ସାହିତ୍ୟ ଚର୍ଚ୍ଚା ଅବକାଶରେ ପ୍ରକାଶ କ୍ଷେତ୍ର ପତ୍ରିକାର ଅଭାବ ଅନୁଭୂତ ହେବାରୁ ଟ୍ରେନିଂ ସ୍କୁଲଠାରେ ମଧୁସୂଦନ, ସାଧୁ ଚରଣ ରାୟ, ଚନ୍ଦ୍ରମୋହନ, ଫକୀର ମୋହନ ସେନାପତି, କୃଷ୍ଣପ୍ରସାଦ ଚୌଧୁରୀ ଓ ବିଶ୍ୱନାଥ କର ମିଶି ଉତ୍କଳ ସାହିତ୍ୟ ପତ୍ରିକା ସ୍ଥାପନ କରିଥିଲେ । ଆଲୋଚନା ସଭାରେ ପଠିତ ଓ ଆଲୋଚିତ ପ୍ରବନ୍ଧମାନ ସେଥିରେ ପ୍ରକାଶିତ ହେଉଥିଲା । ସ୍ଥାପନା ବେଳେ ଆଲୋଚନା ସଭା ରହି ନଅ ବର୍ଷ ପରେ ଏହା ଉତ୍କଳ ସାହିତ୍ୟ ସମାଜ ନାମରେ ନାମିତ ହୋଇଥିଲା ।
ହାଇଡ୍ରାଡେନାଇଟିସ ସପ୍ୟୁରେଟିଭା ବା ଏଚଏସ, ଅନ୍ୟ ନାମ ଆକନେ ଇନଭର୍ସା  (ଇଂରାଜୀ ଭାଷାରେ / , ) ଏକ ଦୀର୍ଘକାଳୀନ ଚର୍ମ ରୋଗ   ଯେଉଁଥିରେ ଚମରେ ପ୍ରଦାହ ହୋଇ ଫୁଲି ଗୋଟାଳି ହୋଇଯାଏ    । ଏହି ବେମାରୀ ଯନ୍ତ୍ରଣା ଦାୟକ ଓ ଫାଟିଯାଇ ସେଥିରୁ ତରଳ ପଦାର୍ଥ ବା ପୂଜ ବାହାରେ । କାଖ  , ସ୍ତନ ତଳପଟ ଭାଙ୍ଗରେ   ଓ ଜଙ୍ଘ ସନ୍ଧିରେ   ଏହି ରୋଗ ଦେଖାଯାଏ । ଘାଆ ଶୁଖିଗଲେ ସ୍କାର   ବା ଘାଆ ଦାଗ ରହିଯାଏ । ଏହି ରୋଗ ହେଲେ ରୋଗୀର ଆତ୍ମ ସଜାଗ ଓ ଅବସାଦ ହେବା ଦେଖାଯାଏ । ରୋଗର ନିର୍ଦ୍ଧଷ୍ଟ କାରଣ ଅଦ୍ୟାବଧି ଅଜ୍ଞାତ ଅଛି କିନ୍ତୁ ଜେନେଟିକ   ଓ ପରିବେଶ ସ‌ହିତ ସମ୍ପର୍କ ଥିବା ବିଶ୍ୱାସ କରାଯାଏ । ଏକ ତୃତୀୟାଂଶ ରୋଗୀଙ୍କର ପରିବାର ସଦସ୍ୟଙ୍କର ଏହି ରୋଗ ଥାଏ । ମୋଟାପା ଓ ଧୁମ୍ରପାନ  ( : ) ଯୋଗୁ ଏହି ରୋଗ ସଙ୍କଟ ସୃଷ୍ଟି ହୋଇପାରେ  । ଏହା ସଂକ୍ରାମକ ନୁହେଁ, ସ୍ୱାସ୍ଥ୍ୟରକ୍ଷା ସମ୍ବନ୍ଧୀୟ ବା ଡିଓଡୋରାଣ୍ଟ   ବ୍ୟବ‌ହାର ଯୋଗୁ ହୁଏନାହିଁ । କୌଣସି କାରଣ ବଶତଃ ଆପୋକ୍ରାଇନ ସ୍ୱେଦ ଗ୍ରନ୍ଥି   ବା ଲୋମ ଫଲିକ୍ଲର   କର୍ମକ୍ଲିଷ୍ଟତା ଯୋଗୁ ହୁଏ । ଲକ୍ଷଣ ଦେଖି ରୋଗ ନିର୍ଣ୍ଣୟ କରାଯାଇପାରେ । ଏହି ରୋଗର କୌଣସି ଚିକିତ୍ସା ଅଧିବଧି ନାହିଁ । ସାମାନ୍ୟ ଧରଣର ରୋଗ ହୋଇଥିଲେ ଉଷୁମ ପାଣିରେ ସଫା କରାଯାଏ । ଏହାକୁ କାଟି ସଫା କଲେ ମଧ୍ୟ କୌଣସି ଉପକାର ମିଳେନାହିଁ । ସାଧାରଣତଃ ଆଣ୍ଟିବାୟୋଟିକ   ଦିଆଯାଏ କିନ୍ତୁ ତାଙ୍କର ଉପକାରୀତାର କିଛି ପ୍ରମାଣ ମିଳୁନି । ଇମ୍ମ୍ୟୁନୋସପ୍ରେସିଭ ଔଷଧ   ଦିଆଯାଇ ପାରେ । ରୋଗ ଅଧିକ ଥିଲେ ଲେଜର ଥେରାପି   ବା ଅପରେଶନ କରି ଚମକୁ ବାହାର କରାଯାଇପାରେ । କ୍ୱଚିତ୍ ଏହି ରୋଗ ପରେ ଚର୍ମ କର୍କଟ   ରୋଗରେ ପରିଣତ ହୋଇଯାଏ । ଜନସଂଖ୍ୟାର ୧-୪% ଲୋକ ଏହି ରୋଗଦ୍ୱାରା ଆକ୍ରାନ୍ତ ହୁଅନ୍ତି । ପୁରୁଷଙ୍କ ଅପେକ୍ଷା ୩ ଅଧିକ ମହିଳାଙ୍କୁ ଏରୋଗ ହୁଏ । ଅଳ୍ପ ବୟସ୍କ ଯୁବାବସ୍ଥାରେ ସାଧାରଣତଃ ରୋଗ ହୁଏ କିନ୍ତୁ ୫୦ ବର୍ଷ ବୟସ ପରେ କମ ଦେଖାଯାଏ । ସନ ୧୮୩୩ ଓ ୧୮୩୯ରେ ଆଲଫ୍ରଡ-ଆର୍ମାଣ୍ଡ-ଲୁଇ-ମେରି ଭେଲପୋ   ପ୍ରଥମେ ଏ ରୋଗର ବର୍ଣ୍ଣନା କରିଥିଲେ ।
ମୂତ୍ର ଅବଧାରଣ ବା ୟୁରିନାରି ରିଟେନସନ  (ଇଂରାଜୀ ଭାଷାରେ ) ଏକ ରୋଗ ଯେଉଁଥିରେ ମୂତ୍ରାଶୟରୁ   ମୂତ୍ର ସମ୍ପୁର୍ଣ୍ଣ ରୂପେ ଖାଲି ହୋଇପାରେନାହିଁ  । ଏହି ରୋଗ ହଠାତ୍ ବା ଧୀରେ ଆରମ୍ଭ ହୋଇପାରେ । ହଠାତ୍ ଆରମ୍ଭ ହେଲେ ମୂତ୍ର ତ୍ୟାଗ ହୋଇପାରେନି ଓ ତଳିପେଟରେ ଯନ୍ତ୍ରଣା ହୁଏ । ଧୀରେ ଆରମ୍ଭ ହେଲେ ମୂତ୍ରାଶୟର ନିୟନ୍ତ୍ରଣ ରୋଗୀ କରିପାରେନି ସାମାନ୍ୟ ଧରଣର ପେଟ ଯନ୍ତ୍ରଣା ହୁଏ ଓ ସରୁ ମୂତ୍ର ଧାର ବାହାରେ । ଦୀର୍ଘ ଅବଧିର ରୋଗ ହେଲେ ମୂତ୍ରନଳୀ ଶୈଳୀ ସଂକ୍ରମଣ   ହୋଇପାରେ । ମୂତ୍ରମାର୍ଗ   ଅବରୋଧ, ସ୍ନାୟୁ ସମସ୍ୟା, କେତେକ ଔଷଧ ଓ ଦୁର୍ବାଳ ମୂତ୍ରାଶୟ ମାଂସପେଶୀ ଯୋଗୁ ଏହି ରୋଗ ହୁଏ । ବିନାଇନ ପ୍ରୋସ୍ଟାଟିକ ହାଇପରପ୍ଲାସିଆ, ୟୁରେଥ୍ରାଲ ସ୍ଟ୍ରିକଚର ବା ମୂତ୍ରମାର୍ଗ ସଙ୍କୋଚନ  , ମୂତ୍ରାଶୟ ପଥର  , ସିସ୍ଟୋସିଲ  , କୋଷ୍ଠକାଠିନ୍ୟ ଓ ଅର୍ବୁଦ   ଥିଲେ ଏହି ଅବରୋଧ ହୋଇପାରେ । ମଧୁମେହ, ଆଘାତ, ମେରୁଦଣ୍ଡ ଆଘାତ  , ସ୍ଟ୍ରୋକ ଓ ହେଭି ମେଟାଲ ବିଷକ୍ରିୟା   ଯୋଗୁ ସ୍ନାୟୁ ସମସ୍ୟା ଉପୁଜିପାରେ । ଏହି ରୋଗ କରାଉଥିବା ଔଷଧମାନଙ୍କର ନାମ: ଆଣ୍ଟିକଲିନର୍ଜିକ  , ଆଣ୍ଟିହିସ୍ଟାମିନସ  , ଟ୍ରାଇସାଇକ୍ଲିକ ଆଣ୍ଟିଡିପ୍ରେସାଣ୍ଟ  , ଡିକଞ୍ଜେସ୍ଟାଣ୍ଟ  , ସାଇକ୍ଲୋବେଞ୍ଜାପ୍ରିନ  , ଡାଏଜେପାମ, ଏନଏସଏଆଇଡି  , ଆମ୍ଫେଟାମିନ ଓ ଓପିଅଏଡ   ଇତ୍ୟାଦି ଔଷଧ ଯୋଗୁ ମଧ୍ୟ ଏ ରୋଗ ହୁଏ । ମୂତ୍ରତ୍ୟାଗ ପରେ ମୂତ୍ରାଶୟରେ ରହିଯାଉଥିବା ମୂତ୍ରର ପରିମାନ ଦେଖି ରୋଗ ନିର୍ଣ୍ଣୟ କରାଯାଏ । ଗୋଟିଏ କାଥେଟର ସାହାଯ୍ୟରେ ମୂତ୍ରମାର୍ଗ ପଥରେ ବା ତଳି ପେଟ   ମଧ୍ୟଦେଇ ମୂତ୍ର ନିଷ୍କାସନ କରାଯାଏ । ଅନ୍ୟାନ୍ୟ ଚିକିତ୍ସା ମଧ୍ୟରେ ପ୍ରୋସ୍ଟେଟର ଆକାର କମେଇବାକୁ ଔଷଧ ଦିଆଯାଏ, ମୂତ୍ରମାର୍ଗ ସ୍ଫୀତ   କରାଯାଏ, ୟୁରେଥ୍ରାଲ ସ୍ଟେଣ୍ଟ   ଦିଆଯାଏ ବା ଅପରେଶନ କରାଯାଏ । ଏହି ରୋଗ ପୁରୁଷମାନଙ୍କର ମହିଳାଙ୍କ ଅପେକ୍ଷା ଅଧିକ ହୁଏ । ଚାଳିଶ ବର୍ଷ ବ‌ୟସ ପରେ ବର୍ଷକୁ ପ୍ରତି ଏକ ହଜାରରେ ୬ ଜଣକୁ ଏ ରୋଗ ହୁଏ । ଅଶୀ ବର୍ଷ ବୟସ ପରେ ଏହି ରୋଗ ହାର ୩୦% ହୋଇଯାଏ ।
ଜଗଦୀଶ ଜାନୀ  (୩ ଜାନୁଆରୀ ୧୯୨୧ - ୨୩ ଅପ୍ରେଲ ୨୦୦୮) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୭୧ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଫୁଲବାଣୀ ବିଧାନ ସଭା ନିର୍ବାଚନ ମଣ୍ଡଳୀରୁ ୫ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ଜଗଦୀଶ ଜାନୀ ୧୯୨୧ ମସିହାର ଜାନୁଆରୀ ୩ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଉତର ଜାନୀ ଓ ପତ୍ନୀଙ୍କ ନାମ ସୌରୀ ଜାନୀ । ରାଜନୈତିକ ଜୀବନ ଜଗଦୀଶ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସ କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାର ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ମୃତ୍ୟୁ ଜଗଦୀଶ ୨୦୦୮ ମସିହାର ଅପ୍ରେଲ ୨୩ ତାରିଖରେ ୮୭ ବର୍ଷ ବୟସରେ ମୃତ୍ୟୁବରଣ କରିଥିଲେ ।
ଡାହାଣ ବଣ୍ଡଲ ଶାଖା ଅବରୋଧ  (ଇଂରାଜୀ ଭାଷାରେ / ) ରୋଗରେ ଇଲେକ୍ଟ୍ରୋକାର୍ଡିଓଗ୍ରାମ   ଚିତ୍ରରେ ହୃତ୍‌ପିଣ୍ଡର ଏକ ପ୍ରକାର ବୈଦୁତିକ ତରଙ୍ଗ ଅସ୍ୱାଭାବିକତା ଦେଖାଯାଏ  । ନିଜେ ଏବଂ ଏହାର କୌଣସି ଲକ୍ଷଣ ସୃଷ୍ଟି ହୁଏ ନାହିଁ ଏବଂ ସାଧାରଣତ କୌଣସି ଜଟିଳତା ଦେଖାଯାଏ ନାହିଁ । ଏହା ଅସ୍ଥାୟୀ କିମ୍ବା ସ୍ଥାୟୀ ଭାବରେ ଉପସ୍ଥିତ ହୋଇପାରେ । ହୃଦ୍‌ଘାତ କିମ୍ବା ମାୟୋକାର୍ଡାଇଟିସ ଜନିତ କ୍ଷତି, ଫୁସଫୁସ ଏମ୍ବୋଲିଜ୍ମ କିମ୍ବା କର୍ ପଲମୋନେଲ ଜନିତ ଅତ୍ୟଧିକ ଡାହାଣ ନିଳୟର ଚାପ ଏବଂ କ୍ୱଚିତ୍ ଉଚ୍ଚ ରକ୍ତ ପୋଟାସିଅମ ଭଳି ହୃଦଘାତ ଏହାର କାରଣ ହୋଇପାରେ । ଯଦିଓ କିଛି କ୍ଷେତ୍ରରେ କୌଣସି ନିର୍ଦ୍ଦିଷ୍ଟ କାରଣ ବିନା ଏହା ଘଟିଥାଏ । ଅନ୍ତର୍ନିହିତ କାର୍ଯ୍ୟଶୈଳୀରେ ଡାହାଣ ବଣ୍ଡଲ୍ ଶାଖାର କ୍ଷତି ଯୋଗୁ ଏହା ହୋଇଥା । କ୍ୟୁଆରଏସ କମ୍ପ୍ଲେକ୍ସ ୧୨୦ ଏମଏସରୁ ଅଧିକ ଏବଂ ଲିଡ 1 କିମ୍ବା 2ରେ ଏକ ଆର‌ଏସଆର ତରଙ୍ଗ ଉପସ୍ଥିତ ଥିଲେ ରୋଗ ନିର୍ଣ୍ଣୟ କରାଯାଏ ।ଟି ତରଙ୍ଗ ସାଧାରଣତଃ ଭି୧ ଏବଂ ଭି୨ରେ ଘୁଞ୍ଚି ଯାଏ । ଯେତେବେଳେ କ୍ୟୁଆରଏସ ଅବଧି ୧୨୦ ଏମଏସରୁ କମ୍, କିନ୍ତୁ ଅନ୍ୟ ମାନଦଣ୍ଡ ଉପସ୍ଥିତ, ଏହାକୁ ଏକ ଅସମ୍ପୂର୍ଣ୍ଣ ଆରବିବିବି   କୁହାଯାଏ । ଏହାର ଉପସ୍ଥିତି ହୃଦଘାତର ରୋଗ ନିର୍ଣ୍ଣୟରେ ବାଧା ସୃଷ୍ଟି କରେ ନାହିଁ । ଏହା ନିମନ୍ତେ ସାଧାରଣତଃ କୌଣସି ନିର୍ଦ୍ଦିଷ୍ଟ ଚିକିତ୍ସା ଆବଶ୍ୟକ ହୁଏ ନାହିଁ । ହୃଦଘାତର ସେଟିଂରେ କାର୍ଡ଼ିଆକ ରିସିଂକ୍ରୋନାଇଜେସନ ଥେରାପି ସୂଚିତ କରାଯାଇପାରେ । ଏହି ରୋଗ ପ୍ରାୟ ୦.୨%ରୁ ୦.୮% ଇସିଜିରେ ଉପସ୍ଥିତ ଥାଇପାରେ । ୮୦ ବର୍ଷ ବୟସ ପର୍ଯ୍ୟନ୍ତ ୧୧% ଲୋକ ପ୍ରଭାବିତ ହୁଅନ୍ତି ।
ଏକନାଥ ସୋଲକର   ଯାହାଙ୍କ ଡାକ ନାମ ଏକ୍କି କୁହା ଯାଉଥିଲା , ଜଣେ ଭାରତୀୟ ଅଲ ରାଉଣ୍ଡ କ୍ରିକେଟ ଖେଳାଳି । ସେ ୧୮ ମାର୍ଚ୍ଚ ୧୯୪୮ରେ ମୁମ୍ବାଇରେ ଜନ୍ମ ଗ୍ରହଣ କରିଥିଲେ । ସେ ତାଙ୍କର କ୍ରିକେଟ ଜୀବନ କାଳ ରେ ଭାରତ ପାଇଁ ୨୭ଟି ଟେଷ୍ଟ ଓ ୭ଟି ଏକଦିବାସୀୟ ଅନ୍ତରାଷ୍ଟ୍ରୀୟ ମେଚ ଖେଳିଥିଲେ । ୨୦୦୫ରେ ୫୭ ବର୍ଷ ବୟସରେ ହୃଦଘାତରେ ତାଙ୍କର ପରଲୋକ ଘଟିଥିଲା । ଟେଷ୍ଟ କ୍ରିକେଟରେ ଏକ ଶତକ ମଧ୍ୟ କରିଥିବା ଏକନାଥ ଉଭୟ ଦ୍ରୁତ ବୋଲିଂ ଓ ସ୍ପିନ ବୋଲିଂ କରିପାରୁଥିଲେ । ପ୍ରଖ୍ୟାତ କ୍ରିକେଟର ଗାରି ସୋବର୍ସଙ୍କ ମଡେଲର ଜଣେ ଅଲରାଉଣ୍ଡର ହେଇଥିବା ହେତୁ ତାଙ୍କୁ  " ଗରିବର ଗାରି ସୋବର୍ସ "     '   କୁହା ଯାଉଥିଲା । କିନ୍ତୁ ଭାରତୀୟ କ୍ରିକେଟ ପ୍ରେମୀମାନେ ସୋଲକରଙ୍କୁ ଜଣେ ଶ୍ରେଷ୍ଠ ଫିଲଡର ହିସାବରେମାନେ ରଖନ୍ତି । ସେ - ଅଞ୍ଚଳରେ ବିଶ୍ୱର ଶ୍ରେଷ୍ଠ ଫିଲଡର ଥିବା କଥା ଇଂଲଣ୍ଡର ପୂର୍ବତନ ଅଧିନାୟକ ଟୋନି ଗ୍ରେ ମଧ୍ୟ ସ୍ୱୀକାର କରନ୍ତି । ମାତ୍ର ୨୭ଟି ମେଚରେ ୫୩ଟି କେଚ ନେଇଥିବା ସୋଲକର ଭାରତ ଜିତି ଥିବା ସର୍ବପ୍ରଥମ ଟେଷ୍ଟ , ଯାହା ଇଂଲଣ୍ଡ ବିରୁଦ୍ଧରେ ଥିଲା , ସେଥିରେ ତାଙ୍କର ଫିଲଡିଙ୍ଗର ଅବଦାନ ମୁଖ୍ୟ ଅବଦାନ ହିସାବରେ ଗଣିତ ହେଇଥିଲା । ତାଙ୍କର ଶାଣିତ ଫିଲଡିଙ୍ଗ ଫଳରେ ହିଁ ଭାରତୀୟ ସ୍ପିନ ବୋଲରମାନେ ଅଧିକ ୱିକେଟ ନେବାରେ ସକ୍ଷମ ହେଇଥିଲେ । ପ୍ରାରମ୍ଭିକ ଜୀବନୀ ସୋଲକରଙ୍କ ପିତା ହିନ୍ଦୁ ଜିମଖାନା ପଡିଆରେ ମୁଖ୍ୟ ଗ୍ରାଉଣ୍ଡମେନ ହିସାବରେ କାର୍ଯ୍ୟ କରୁଥିଲେ ।ନିଜେ ସୋଲକର ମେଚ ଚାଲୁଥିବା ବେଳେ ସ୍କୋର ବୋର୍ଡ ବଦଳେଇବା କାମ କରୁଥିଲେ । ସ୍କୁଲ ଜୀବନରୁ ହିଁ ଏକନାଥ ଭାରତୀୟ ସ୍କୁଲ ଦଳ ତରଫରୁ ଶ୍ରୀଲଙ୍କା ସ୍କୁଲ ଦଳ ସହିତ ଖେଳିବାକୁ ଶ୍ରୀଲଙ୍କା ଯାଇଥିଲେ । ତତ୍ ପରେ ସେ ଇଂଲଣ୍ଡ ସ୍କୁଲ ଦଳ ବିପକ୍ଷରେ ଅଧିନାୟକ ଭାବେ ସେଠାକୁ ୧୯୬୫/୬୬ରେ ଯାଇଥିଲେ । ଉଲ୍ଲେଖନୀୟ କଥା ଯେ ସେହି ଦଳରେ ପରବର୍ତ୍ତୀ କାଳରେ ଭାରତ ପାଇଁ ସୁନାମର ସହ ଖେଳିଥିବା ସୁନୀଲ ଗାଭାସ୍କର ଓ ମହିନ୍ଦର ଅମରନାଥଙ୍କ ପରି ଖେଳାଳି ଥିଲେ । କ୍ରିକେଟ ଜୀବନୀ ନିଉ ଜିଲାଣ୍ଡ ବିରୁଦ୍ଧରେ ହାଇଦରାବାଦଠାରେ ୧୦୬୯/୭୦ରେ ଏକନାଥ ନିଜ ପ୍ରଥମ ଟେଷ୍ଟ ମେଚ ଖେଳିଥିଲେ । ତାହା ପରେ ସେ ୧୯୭୧ରେ ଅଷ୍ଟ୍ରେଲିଆ ଓ ୱେଷ୍ଟ ଇଣ୍ଡିଜ ଗସ୍ତରେ ଖୁବ ଭଲ ପ୍ରଦର୍ଶନ ଦେଇଥିଲେ । ସେହି ୧୯୭୧ରେ ଇଂଲଣ୍ଡ ଗସ୍ତରେ ସେ ଆବିଦ ଅଲିଙ୍କ ସହ ଦଳର ବୋଲିଂ ଆରମ୍ଭ କରୁଥିଲେ ଓ ପ୍ରଥମ ଟେଷ୍ଟରେ ୬୭ ରଣ କରି ଦଳକୁ ପ୍ରଥମ ପାରିରେ ଆଗୁଆ ରଖିବାରେ ସାହାଯ୍ୟ କରିଥିଲେ । ୩ ୟ ଟେଷ୍ଟରେ ତାଙ୍କ ଅବଦାନ ଥିଲା ୩/୨୮ , ୪୪ ରଣ ଓ ୨ଟି କେଚ । ଫଳରେ ଭାରତ ୩ ୟ ଟେଷ୍ଟ ଜିତି ପାରିଥିଲା । ପୁଣି ୧୯୭୨/୭୩ର ଇଂଲଣ୍ଡର ଭାରତ ଗସ୍ତରେ ଏକନାଥ ଖୁବ ଭଲ ଖେଳି ପ୍ରଥମ ଟେଷ୍ଟରେ ୭୫ ରଣ କରିବା ସହ ସିରିଜରେ ୧୨ଟି କେଚ ନେଇଥିଲେ । ୧୯୭୫ରେ ମୁମ୍ବାଇରେ ୱେଷ୍ଟ ଇଣ୍ଡିଜ ବିରୁଦ୍ଧରେ ସେ ତାଙ୍କ ଜୀବନର ଏକମାତ୍ର ଟେଷ୍ଟ ଶତକ ହାସଲ କରିଥିଲେ । ସୋଲକର ସମୁଦାୟ ୨୭ଟି ଟେଷ୍ଟରେ ୧୦୬୮ ରଣ କରିବା ସହ ୫୩ଟି କେଚ ଓ ୧୮ଟି ୱିକେଟ ନେଇଥିଲେ । ଘରେଇ କ୍ରିକେଟରେ ତାଙ୍କର ପ୍ରଦର୍ଶନ ଖୁବ ଭଲ ରହୁଥିଲା ।
ଉତ୍କଳିକା, ଓଡ଼ିଶା ରାଜ୍ୟ ସମବାୟ ହସ୍ତଶିଳ୍ପ ନିଗମର ବିପଣନ କାର୍ଯ୍ୟାଳୟ । ଏହା ଓସିଏସ ଅଧିନିୟମ, ୧୯୬୨  ( 1962) ଅନୁଯାୟୀ ସ୍ଥାପନା କରା ଯାଇଥିଲା  । ଓଡ଼ିଶାର ପ୍ରସ୍ତୁତ ସମସ୍ତ ହସ୍ତଶିଳ୍ପ ଉତ୍ପାଦର ବିପଣନ କରିବା ଉତ୍କଳିକାର ମୁଖ୍ୟ ଉଦ୍ଦେଶ୍ୟ । ଉତ୍କଳିକା, ଓଡ଼ିଶାର କାରିଗରମାନଙ୍କୁ ବଜାର ଚାହିଦା ଓ ଗ୍ରାହକମାନଙ୍କର ଆଗ୍ରହ ବାବଦରେ ଅବଗତ କରାଇଥାଏ । ଏତଦ୍ୱାରା କାରିଗରମାନେ ବଜାର ଚାହିଦାକୁ ଦେଖି, ନିଜର ଉତ୍ପାଦ ପ୍ରସ୍ତୁତ କରି ପାରିଥାନ୍ତି । ସେମାନେ ଓଡ଼ିଶାର ଏହି ସବୁ ଉତ୍ପାଦକୁ ବାହାର ଦେଶକୁ ରପ୍ତାନୀ ମଧ୍ୟ କରିଥାନ୍ତି । ନିଜର ବିପଣନ କାର୍ଯ୍ୟ ଓ ଉତ୍ପାଦ ପ୍ରଚାର ଉଦ୍ଦେଶ୍ୟରେ ସେମାନେ ବିଭିନ୍ନ ସମୟରେ ପ୍ରଦର୍ଶନୀମାନ ଆୟୋଜନ କରିଥାନ୍ତି । ଓଡ଼ିଶାର ବିଭିନ୍ନ ସହର, ଦିଲ୍ଲୀ, ମୁମ୍ବାଇ, କଲିକତା, ଚେନ୍ନାଇ, ହାଇଦରାବାଦ, ବେଙ୍ଗାଳୁରୁ ଆଦି ସହରରେ ଓ ଭାରତ ବାହାରେ ମଧ୍ୟ ଉତ୍କଳିକାର ବିପଣନ କେନ୍ଦ୍ର ରହିଛି । ଭୁବନେଶ୍ୱରର ମଞ୍ଚେଶ୍ୱର ଶିଳ୍ପାଞ୍ଚଳରେ ଏହି ଅନୁଷ୍ଠାନର ମୁଖ୍ୟ କାର୍ଯ୍ୟାଳୟ ଅବସ୍ଥିତ । ୨୦୨୧ ଜୁନ ମାସରେ ଅନ-ଲାଇନରେ ବିପଣନ ପାଇଁ ଉତ୍କଳିକ ନିଜର ଇକମର୍ସ ୱେବସାଇଟ . ଆରମ୍ଭ କରିଥିଲା ।
ସିଆଟିକା,  (ଇଂରାଜୀ ଭାଷାରେ ସିଆଟିକା ବା ସିଆଟିକ ନିଉରାଇଟିସ ବା ସିଆଟିକ ନିଉରାଲଜିଆ ବା ଲମ୍ବର ରାଡିକୁଲୋପାଥି ଯଥାକ୍ରମେ , ), ଏକ ପ୍ରକାର ଯନ୍ତ୍ରଣା ଯାହା ନିମ୍ନ କଟିରୁ ଗୋଡ଼ ପର୍ଯ୍ୟନ୍ତ ହେଉଥିବାର ଅନୁଭବ ହୁଏ  । ଏହା ପିଠିରୁ ତଳକୁ ଗୋଡ଼ର ପଛ ପାଖ, ବାହାର ପାର୍ଶ୍ୱ ବା ସାମନା ପାର୍ଶ୍ୱ ଦେଇ ମଧ୍ୟ ଗତି କରିପାରେ । ସାଧାରଣତଃ ଏହା ଦେହର ଗୋଟିଏ ପାଖରେ ହୁଏ । ଅଳ୍ପ କେତେକ କେଶରେ ଦୁଇ ପାଖରେ ହୁଏ । ସିଆଟିକା ସ‌ହିତ କଟି ଯନ୍ତ୍ରଣା ବେଳେ ବେଳେ କିନ୍ତୁ ସବୁବେଳେ ରହେନି । ଗୋଡ଼ ଓ ପାଦର ବିଭିନ୍ନ ସ୍ଥାନରେ ଦୁର୍ବଳତା ଓ କାଲୁଆ ଅନୁଭବ ରହେ । ପ୍ରାୟ ୯୦ % ରୋଗୀଙ୍କ କ୍ଷେତ୍ରରେ ସ୍ପାଇନାକ ଡିସ୍କ ହାର୍ନିଏସନ ହୋଇ ସାକ୍ରାଲ ସ୍ନାୟୁ ମୂଳ   ବା ଲମ୍ବର ସ୍ନାୟୁ ଉପରେ ଚାପ ପଡ଼େ । ସିଆଟିକା ହେବାର ଅନ୍ୟ କାରଣ ସ୍ପୋଣ୍ଡିଲୋଲିସଥେସିସ, ସ୍ପାଇନାଲ ସ୍ଟେନୋସିସ, ପାଇରିଫର୍ମିସ ସିଣ୍ଡ୍ରୋମ, ପେଲଭିକ ଅର୍ବୁଦ ଓ ଗର୍ଭାବସ୍ଥାରେ ଗର୍ଭସ୍ଥ ଶିଶୁର ମୁଣ୍ଡର ଚାପ । ସଳଖ ଗୋଡ଼ ଉଠାଣ ଟେଷ୍ଟ  ( - - ) ଏହି ରୋଗ ନିର୍ଣ୍ଣୟରେ ସାହାଯ୍ୟ କରେ  । ଉପରକୁ ମୁହଁ କରି ଶୋଇଥିବା ଲୋକର ସିଧା ଗୋଡ଼ ଟେକିଲେ ଯଦି ଯନ୍ତ୍ରଣା ଆଣ୍ଠୁ ତଳକୁ ଗତି କରେ ତାହେଲେ ଏହି ପରୀକ୍ଷା ଯୁକ୍ତାତ୍ମକ ବୋଲି ବିବେଚିତ ହୁଏ । ଅଧିକାଂଶ ରୋଗୀଙ୍କର ମେଡିକାଲ ଇମେଜିଙ୍ଗ ଆବଶ୍ୟକ ହୁଏ ନାହିଁ । ଖାଦ୍ୟନଳୀ ବା ମୂତ୍ରାଶୟ କର୍ମହାନୀ, ଉଲ୍ଲେଖନୀୟ ସ୍ନାୟୁ ଦୁର୍ବଳତା ଅନୁଭବ, ଦୀର୍ଘକାଳର ଲକ୍ଷଣ ବା ଅର୍ବୁଦ ଓ ସଂକ୍ରମଣ ସମ୍ଭାବନା ଥିଲେ ମେଡିକାଲ ଇମାଜିଙ୍ଗ ଆବଶ୍ୟକ ହୁଏ । ହିପ ଗଣ୍ଠି ରୋଗ ଓ ରାସ ଦେଖାଯିବା ପୂର୍ବରୁ ହର୍ପିସ ଜୋସ୍ଟର ରୋଗମାନଙ୍କରେ ଏକାଭଳି ଲକ୍ଷଣ ପ୍ରକାଶ ପାଏ । ପ୍ରଥମ ଅବସ୍ଥାରେ ଯନ୍ତ୍ରଣାହାରୀ ଔଷଧ ଦିଆଯାଏ । ଦକ୍ଷତା ମୁତାବକ ନିଜର କାର୍ଯ୍ୟ ସମ୍ପାଦନ ଚାଲୁ ରଖିବାକୁ ସାଧାରଣତଃ ପରାମର୍ଶ ଦିଆଯାଏ । ପ୍ରାୟ ୬ ସପ୍ତାହ ଭିତରେ ୯୦ % ରୋଗୀ ଭଲ ହୋଇଯାଆନ୍ତି ଓ କେବଳ ସମୟହିଁ ଏହା ନିମନ୍ତେ ଆବଶ୍ୟକ । ଯନ୍ତ୍ରଣା ୬ ସପ୍ତାହରୁ ଅଧିକ ରହିଲେ ବା ଅତ୍ୟଧିକ କଷ୍ଟ ହେଲେ ଅପରେଶନ ବିକଳ୍ପ ହୋଇପାରେ । ଅପରେଶନ କଲେ ଯନ୍ତ୍ରଣା ଦୂରିଭୁତ ହୁଏ କିନ୍ତୁ ଦୀର୍ଘକାଳୀନ ଉପକାର ମିଳିବା ସ୍ପଷ୍ଟ ହୋଇନି । ଖାଦ୍ୟନଳୀ ଓ ମୂତ୍ରାଶୟ ସମସ୍ୟା ଥିଲେ ଅପରେଶନ ଆବଶ୍ୟକ ହୁଏ । ସ୍ଟିରଏଡ, ଗାବାପେଣ୍ଟିନ, ଆକୁପଙ୍କଚର, ଓ ସ୍ପାଇନାଲ ମାନିପୁଲେସନ ଆଦି ଚିକିତ୍ସା ଫଳର ଦରିଦ୍ର ପ୍ରମାଣ ମିଳୁଛି । ପ୍ରାୟ ୨ରୁ ୪୦% ଲୋକ ଜୀବନର କେତେବେଳେ ନା କେତେବେଳେ ଏହି ରୋଗ ଭୋଗ କରନ୍ତି । ଚାଳିଶ ଓ ପଚାଶ ଦଶକରେ ଏହି ରୋଗ ସାଧାରଣତଃ ଅଧିକ ହୁଏ ଓ ମହିଳାଙ୍କ ଅପେକ୍ଷା ପୁରୁଷମାନଙ୍କୁ ଅଧିକ ହୁଏ । ଅନାଦି କାଳରୁ ଏହି ରୋଗ ଥିବା ଜଣାଯାଏ । ସନ ୧୪୫୧ରେ ଏହି ସିଆଟିକା ନାମର ପ୍ରଥମେ ପ୍ରୟୋଗ ହେବା ଜଣାଯାଏ ।
ନ୍ୟାୟଶାସ୍ତ୍ର ଅନୁସାରେ ସାଧାରଣତଃ ପ୍ରଥମ ପକ୍ଷ, ଅର୍ଥାତ ବାଦୀ, ଅପର ପକ୍ଷ ବିରୁଦ୍ଧରେ କୌଣସି ଅଭିଯୋଗ ନେଇ ଅଦାଲତର ଦ୍ୱାରସ୍ଥ ହୁଅନ୍ତି । ଭାରତର ନ୍ୟାୟୀକ ବ୍ୟବସ୍ଥାରେ ବିଶେଷଭାବେ ଦେୱାନୀ ମକଦ୍ଦମାରେ ଅଭିଯୋଗର ସାମନା କରୁଥିବା ଏହି ଦ୍ୱିତୀୟ ପକ୍ଷକୁ ପ୍ରତିବାଦୀ କୁହାଯାଏ । ଦ୍ୱିତୀୟ ପକ୍ଷର ବିବିଧତା ବିବାଦର ପ୍ରକାର ଭେଦକୁ ନେଇ ଦ୍ୱିତୀୟ ପକ୍ଷ ବା ପ୍ରତିବାଦୀ ଏକ ବା ଏକାଧିକ ବ୍ୟକ୍ତିବିଶେଷ ହୋଇପାରନ୍ତି । ଦ୍ୱିତୀୟ ପକ୍ଷ  (ପ୍ରତିବାଦୀ) ସର୍ବଦା ବ୍ୟକ୍ତି ବିଶେଷ ନ ହୋଇ କୌଣସି ଅନୁଷ୍ଠାନ ମଧ୍ୟ ହୋଇପାରେ  । ଦେୱାନୀ ମକଦ୍ଦମାଟିଏ ଚାଲିଥିବାବେଳେ ଯଦି ପ୍ରତିବାଦୀଙ୍କର ମୃତ୍ୟୁ ଦୁଏ, ତେବେ ମୂଳ ପ୍ରତିବାଦୀଙ୍କର ଉତ୍ତରାଧିକାରୀ ଉକ୍ତ ମକଦ୍ଦମାରେ ବିକଳ୍ପିତ ପ୍ରତିବାଦୀ ଭାବେ ପକ୍ଷଭୁକ୍ତ ହେବେ । ଆଇନାନୁମୋଦିତ ବିଶେଷ ପରିସ୍ଥିତିରେ ଏକ ଦେୱାନୀ ମକଦ୍ଦମାର ପ୍ରତିବାଦୀ ମଧ୍ୟ ଅଦାଲତଙ୍କ ଅନୁମତି ପୂର୍ବକ ବାଦୀ ଭାବେ ନିଜର ପକ୍ଷ ପରିବର୍ତ୍ତନ କରିପାରିବେ ।
ହାରାମାଲ, ଓଡ଼ିଶାର କଳାହାଣ୍ଡି ଜିଲ୍ଲାର କଲମପୁର ବ୍ଲକ ଅନ୍ତର୍ଗତ ଏକ ଗାଆଁ । ଏହି ଗାଆଁଟି କଳାହାଣ୍ଡି ବିଧାନ ସଭା ନିର୍ବାଚନ ମଣ୍ଡଳୀ ଅନ୍ତର୍ଗତ । ଗମନାଗମନ ଏହା ଜିଲ୍ଲାର ସଦର ମହକୁମା ଭବାନିପାଟଣାଠାରୁ ୫୦ କି.ମି. ଦୂରରେ ଅବସ୍ଥିତ । ଶିକ୍ଷା ଏହାର ଅନତି ଦୂରରେ ଗୋଟିଏ ପ୍ରାଥମିକ ବିଦ୍ୟାଳୟ ଓ ଗୋଟିଏ ଉଚ୍ଚ ପ୍ରାଥମିକ ବିଦ୍ୟାଳୟ ଅଛି। ସଂସ୍କୃତି ଏହି ଗାଆଁଠାରୁ ଅଳ୍ପ ଦୂରରେ ଶିବ ମନ୍ଦିର ଅଛି । ଏଠାରେ ପ୍ରତିବର୍ଷ ମହା ଶିବରାତ୍ରି ଅନୁଷ୍ଠିତ ହୋଇଥାଏ ।
ବ୍ୟୋମକେଶ ରାୟ  (ଜନ୍ମ: ୧ ଜୁଲାଇ ୧୯୮୧) ଜଣେ ଓଡ଼ିଆ ରାଜନୀତିଜ୍ଞ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରୁଛନ୍ତି । ୨୦୧୪ ଓ ୨୦୧୯ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଚାନ୍ଦବାଲି ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୧୫ଶ ଓ ୧୬ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ବ୍ୟୋମକେଶ ରାୟ ୧୯୮୧ ମସିହାର ଜୁଲାଇ ୧ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ବିଜୟ କୁମାର ରାଉଳ ଓ ପତ୍ନୀଙ୍କ ନାମ ତଦାସା ସାଇ ଦର୍ଶିନୀ ବଳ, ଯାହାଙ୍କୁ ସେ ୨୦୨୧ ମସିହାରେ ବିବାହ କରିଥିଲେ । ୨୦୧୪ ମସିହାରେ ସେ ନୀଳିମା ମଞ୍ଜରୀ ପ୍ରଧାନଙ୍କୁ ବିବାହ କରିଥିଲେ, ଯିଏକି ୨୦୨୦ ମସିହାରେ ମୃତ୍ୟୁବରଣ କରିଥିଲେ । ରାଜନୈତିକ ଜୀବନ ବ୍ୟୋମକେଶ ରାୟ ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମୀ ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରୁଛନ୍ତି ।
ଲୋଥଲ  ଗୁଜରାଟୀ:     ଭାରତର ପଶ୍ଚିମ ଭାଗରେ ଅବସ୍ଥିତ ଗୁଜରାଟ ପୁରୁଣା ରାଜଧାନୀ ଅହମଦାବାଦଠାରୁ ଦକ୍ଷିଣ-ପଶ୍ଚିମ ଦିଗକୁ ୮୦କି.ମି ଦୂର ସରଗବାଲାଠାରେ ଅବସ୍ଥିତ । ଏହାର ଆବିଷ୍କାର ୧୯୫୪ ମସିହା ନଭେମ୍ବର ମାସରେ ହୋଇଥିଲା । ଲୋଥର ଶବ୍ଦର ଅର୍ଥ ମୃତ୍ୟୁ ହେଇଥିବାକୁ ବୁଝାଏ । ଲୋଥଲ କେନ୍ଦ୍ର ସରକାରଙ୍କଦ୍ୱାରା ପରିଚାଳିତ ଭାରତୀୟ ପ୍ରତ୍ନତତ୍ତ୍ୱ ସର୍ବେକ୍ଷଣ ବିଭାଗର ଏକ ପୁରାତନ ସଂସ୍କୃତିକ ସ୍ଥଳ । ଲୋଥଲକୁ ବହୁତ ପ୍ରାଚୀନ ବୋଲି କୁହାଯାଉଛି । ଏହାର ସମୟକାଳ ଖ୍ରୀ.ପୂ ୨୪୫୦ରୁ ଖ୍ରୀ.ପୂ ୧୯୦୦ ବୋଲି ଅନୁମାନ କରାଯାଏ ।
ପଉଲ ମାଇକଲ୍ ଲେଭେସକ୍ୟୁ  (ଜନ୍ମ ଜୁଲାଇ ୨୭ ୧୯୬୬), ସେ ନିଜର ଆଖଡା ନାମ ଟ୍ରିପଲ ଏଚ ( ପୂର୍ବ ଆଖଡା ନାମ ହଣ୍ଟର ହର୍ସ୍ଟ ହେଲ୍ମସ୍ଲେ) ନାମରେ ଅଧିକ ଜଣାଶୁଣା  । ସେ ଜଣେ ଅର୍ଦ୍ଧ ଅବସର ପେଶାଦାର ମଲ୍ଲ ଏବଂ କର୍ପୋରେଟ ଅଧିକାରୀ । ସେ ଡବ୍ଲ୍ୟୁଡବ୍ଲ୍ୟୁଇର ଟାଲେଣ୍ଟ, ଲାଇଭ୍ ଇଭେଣ୍ଟ ଏବଂ କ୍ରିଏଟିଭର ଉପ ସଭାପତି ଅଛନ୍ତି ଏହା ଛଡା ସେ ଏନଏକ୍ସଟିର ଉଦ୍ଭାବକ ତଥା ପ୍ରଜୋଯକ ଏବଂ ହୋମୋନିମ ଟିଭି ଶୃଙ୍ଖଳାର ଆବିଷ୍କାରକ । ସେ ମାକମାହୋନ ପରିବାରରେ ବିବାହ କରିଛନ୍ତି , ଯାହାକି ଡବ୍ଲ୍ୟୁଡବ୍ଲ୍ୟୁଇର ମାଲିକାନାରେ ଅଧିକ ଭାଗର ଅଧିକାରୀ । ନିଜର କର୍ପୋରେଟ ଭୂମିକା ସହିତ ଲେଭେସକ୍ୟୁ ନିୟମିତ ଭାବରେ ଡବ୍ଲ୍ୟୁଡବ୍ଲ୍ୟୁଇ ଟିଭିରେ ପ୍ରାଧିକାରୀ ଭାବେ ଏବଂ ପେଶାଦାର ମଲ୍ଲ ଭବେ ଦେଖା ଦିଅନ୍ତି ।
ଆଡେନୋସିନ ହେଉଛି ସ୍ତନ୍ୟପାୟୀ ପ୍ରାଣୀମାନଙ୍କରେ ମିଳୁଥିବା ଏକ ରାସାୟନିକ ପଦାର୍ଥ ଯାହା ଏକ ଔଷଧ ଭାବରେ ମଧ୍ୟ ବ୍ୟବହୃତ ହୁଏ । ଔଷଧ ଭାବରେ ଏହା କେତେକ ପ୍ରକାରର ସୁପ୍ରାଭେଣ୍ଟ୍ରିକୁଲାର ଟାକିକାର୍ଡିଆର ଚିକିତ୍ସା କିମ୍ବା ନିରାକରଣ ପାଇଁ ବ୍ୟବହୃତ ହୁଏ ଯାହା ଭାଗାଲ ମାନୋଭର ସହିତ ଉନ୍ନତି କରେ ନାହିଁ । ଏହା ସାଧାରଣତଃ ଶିରାରେ ଦ୍ରୁତ ଇଞ୍ଜେକ୍ସନ୍ ଆକାରରେ ଦିଆଯାଏ । ଏହାର ପ୍ରଭାବ ଆରମ୍ଭ ୪୦ ସେକେଣ୍ଡ ମଧ୍ୟରେ ଆରମ୍ଭ ହୁଏ ଏବଂ ଏହାର ପ୍ରଭାବ ୨ ମିନିଟରୁ କମ୍ ସମୟ ପର୍ଯ୍ୟନ୍ତ ରହିଥାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଛାତି ଯନ୍ତ୍ରଣା, ଦୁର୍ବଳ ଅନୁଭବ, ଅଣନିଶ୍ୱାସ ଏବଂ ଚର୍ମ ଝିମ ଝିମ ହୋଇପାରେ । ଗୁରୁତର ପାର୍ଶ୍ୱ ପ୍ରତିକ୍ରିୟାରେ ଖରାପ ଡିସାଅରିଦମିଆ ଏବଂ ନିମ୍ନ ରକ୍ତଚାପ ଅନ୍ତର୍ଭୁକ୍ତ ହୋଇପାରେ । ଯଦିଓ ଏହା ଗର୍ଭାବସ୍ଥାରେ ବ୍ୟବହୃତ ହୋଇପାରେ, ନିରାପତ୍ତା ସଂପୂର୍ଣ୍ଣ ସ୍ପଷ୍ଟ ନୁହେଁ । ଆଡେନୋସାଇନ୍ ହେଉଛି ଆରଏନଏ   ପାଇଁ ଚାରୋଟି ନ୍ୟୁକ୍ଲିଓସାଇଡ୍ ବିଲଡିଂ ବ୍ଲକ ମଧ୍ୟରୁ ଗୋଟିଏ । ଏହା ଫ୍ରିକ୍ୱେନ୍ସି ବା ଆବୃତି ହ୍ରାସ କରି କାର୍ଯ୍ୟକ୍ଷମ ହୁଏ ଯାହାଦ୍ୱାରା ବୈଦ୍ୟୁତିକ ସଙ୍କେତ ହୃଦୟର ଏଭି   ନୋଡ ଦେଇ ଯାଇପାରେ । ୧୯୮୯ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା ବ୍ୟବହାର ପାଇଁ ଆଡେନୋସାଇନ୍ ଅନୁମୋଦିତ ହୋଇଥିଲା। ଏହା ଅବଶ୍ୟ ୧୯୨୦ ଦଶକରୁ ଜୀବନ୍ତ ପ୍ରଣାଳୀ ମଧ୍ୟରେ ଅଧ୍ୟୟନ କରାଯାଇଛି । ଏକ ସାଧାରଣ ଔଷଧ ଭାବରେ ଆଡେନୋସାଇନ୍ ଉପଲବ୍ଧ ଅଟେ । ଏହା ମହଙ୍ଗା ନୁହେଁ । ଯୁକ୍ତରାଜ୍ୟରେ ୨୦୨୦ରେ ୬ ମିଗ୍ରା ମାତ୍ରାର ମୂଲ୍ୟ ପ୍ରାୟ ଏକ ପାଉଣ୍ଡ ଥାଏ ।
ନବକିଶୋର ରାଜ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାରପ୍ରାପ୍ତ ଜଣେ ଔପନାସିକ । ୨୦୧୨ ମସିହାରେ ତାଙ୍କର ଉପନ୍ୟାସ  "ଛାୟା ପୁରୁଷ"  ପାଇଁ ତାଙ୍କୁ ଏହି ଉପାଧି ମିଳିଥିଲା ।
ଗୋପାଳବଲ୍ଲଭ ପଟ୍ଟନାୟକ ଭାରତର ସର୍ବୋଚ୍ଚ ନ୍ୟାୟାଳୟର ୩୨ତମ ମୁଖ୍ୟ ବିଚାରପତି ଥିଲେ । ବାଲ୍ୟଜୀବନ ଓ ଶିକ୍ଷା ଗୋପାଳବଲ୍ଲଭ ୧୯୩୭ ମସିହା ଡିସେମ୍ବର ୧୯ତାରିଖରେ କଟକରେ ଜନ୍ମଗ୍ରହଣ କରିଥିଲେ । ତାଙ୍କ ପିତାଙ୍କ ନାମ ରାସବିହାରୀ ପଟ୍ଟନାୟକ ଓ ମାତାଙ୍କ ନାମ ବିଦୁଲତା ଦେଇ ଥିଲା । ସେ କଟକର ରେଭେନ୍ସା ମହାବିଦ୍ୟାଳୟ ଓ ଆହ୍ଲାବାଦ ବିଶ୍ୱବିଦ୍ୟାଳୟରେ ଶିକ୍ଷାଗ୍ରହଣ କରିଥିଲେ । ମଧୁସୁଦନ ଆଇନ ମହାବିଦ୍ୟାଳୟରୁ ସେ ଆଇନ ଶିକ୍ଷା ହାସଲ କରିଥିଲେ । ଆଇନଜୀବୀ ଭାବରେ ୧୯୬୨ ମସିହାରେ ଗୋପାଳବଲ୍ଲଭ ଓଡ଼ିଶା ଉଚ୍ଚ ନ୍ୟାୟାଳୟରେ ଓକିଲାତି ଆରମ୍ଭ କରିଥିଲେ । ୧୯୭୪ମସିହାରେ ସେ ସରକାରୀ ଓକିଲ ଭାବରେ ନିଯୁକ୍ତ ହୋଇଥିଲେ । ୧୯୮୩ ମସିହାରେ ସେ ସ୍ଥାୟୀ ବିଚାରପତି ଭାବରେ ନିଯୁକ୍ତ ହୋଇଥିଲେ । ୧୯୮୫ ମସିହାରେ ସେ ପାଟନା ଉଚ୍ଚନ୍ୟାୟଳୟର ମୁଖ୍ୟ ବିଚାରପତି ଭାବରେ ନିଯୁକ୍ତ ହୋଇଥିଲେ ଓ ମାତ୍ର ୪ ମାସ ପରେ ସର୍ବୋଚ୍ଚ ନ୍ୟାୟାଳୟର ବିଚାରପତି ଭାବରେ ନିଯୁକ୍ତ ହୋଇଥିଲେ । ୨୦୦୨ ମସିହା ନଭେମ୍ବର ୮ ତାରିଖରେ ସେ ସର୍ବୋଚ୍ଚ ନ୍ୟାୟାଳୟର ମୁଖ୍ୟ ବିଚାରପତି ଭାବେ ଅବସ୍ଥାପିତ ହୋଇଥିଲେ । ମୁଖ୍ୟ ବିଚାରପତି ଭାବରେ ସେ ସ୍ୱଳ୍ପକାଳ ରହିଥିଲେ ମଧ୍ୟ ବହୁ ଗୁରୁତ୍ୱପୂର୍ଣ୍ଣ ନିର୍ଣ୍ଣୟ ନେବାରେ ସକ୍ଷମ ହୋଇଥିଲେ । କିଛି ଗୁରୁତ୍ତ୍ୱପୂର୍ଣ୍ଣ ରାୟ ବିଚାରପତିଭାବେ ତାଙ୍କ ପ୍ରଦତ୍ତ ରାୟଗୁଡିକମଧ୍ୟରୁ କିଛି ଗୁରୁତ୍ୱପୂର୍ଣ୍ଣ ରାୟ ହେଉଛି ଡାନିୟେଲ୍ ଲାତିଫି ବନାମ ଭାରତ ସରକାର "   . , 2001  (7) 740 ,- ମାନ୍ୟବର ଉଚ୍ଚତମ ନ୍ୟାୟାଳୟଙ୍କ ସଂବିଧାନିକ ବେଞ୍ଚର ମୁଖ୍ୟ ଭାବେ ଏହି ରାୟରେ ସେ ସ୍ପଷ୍ଟ କରିଥିଲେ ଯେ ସ୍ୱାମୀ ପରିତ୍ୟକ୍ତା ମୁସମିଲ ମହିଳାଙ୍କୁ ତାଙ୍କ ପୂର୍ବତନ ସ୍ୱାମୀ ଯେଉଁଁ ଭରଣପୋଷଣ ଖର୍ଚ୍ଚ ଦେବେ, ତାହା କେବଳ ଇଦ୍ଦତ୍ ସମୟ ପାଇଁଁ ସୀମିତ ରହିବ ନାହିଁଁ; ଇଦ୍ଦତ୍ ସମୟ ଶେଷ ପରେ ମଧ୍ୟ  (ଯଦି ସେ ସ୍ତ୍ରୀ ଦ୍ୱିତୀୟ ବିବାହ କରି ନାହାଁଁନ୍ତି ) ସେ ଏହି ଖର୍ଚ୍ଚ ଦେବାକୁ ବାଧ୍ୟ  । ଉକ୍ତ ସମୟରେ, ସ୍ୱାମୀ ପରିତ୍ୟକ୍ତା ମୁସଲିମ ମହିଳାଙ୍କ ସାଂବିଧାନିକ ଅଧିକାର ରକ୍ଷାକରିବା କ୍ଷେତ୍ରରେ ଏହି ଗୁରୁତ୍ୱପୂର୍ଣ୍ଣ ରାୟ ଅତ୍ୟନ୍ତ ସହାୟକ ହୋଇଥିଲା ।  " [ , [ (2002) 3 343] "-ଇଂରାଜୀର ସୁପ୍ରସିଦ୍ଧ ଲେଖିକା  (ଦି ଗଡ଼ ଅଫ ସ୍ମଲ ଥିଙ୍ଗ ପାଇଁ ବୁକର ପୁରସ୍କାରରେ ସମ୍ମାନିତ) ଏବଂ ସମାଜ ସେବୀ ଅରୁନ୍ଧତୀ ରାୟଙ୍କ ବିରୁଦ୍ଧରେ ଅଦାଲତ ଅବମାନନା ମାମଲାରେ ଜଷ୍ଟିସ୍ ପଟ୍ଟନାୟକ ଏବଂ ଜଷ୍ଟିସ୍ ସେଠୀଙ୍କ ଖଣ୍ଡପୀଠ ଅରୁଂନ୍ଧତୀଙ୍କୁ ଦୋଷୀ ସାବ୍ୟସ୍ତ କରି ଗୋଟିଏ ଦିନ ପାଇଁଁ ଜେଲ୍ ତଥା ୨୦୦୦ ଟଙ୍କା ଜୋରିମାନ  (ଜୋରିମାନା ଅନାଦେୟ, ତିନିମାସ ଅଧିକ ଜେଲ ) ଆଦାୟ ନିମନ୍ତେ ନିର୍ଦ୍ଦେଶ ଦେଇଥିଲେ  । ସମ୍ମାନ ଉତ୍କଳ ବିଶ୍ୱବିଦ୍ୟାଳୟ ତରଫରୁ ତାଙ୍କୁ ସମ୍ମାନଜନକ  "ଡକ୍ଟରେଟ ଇନ ଲ"  ପ୍ରଦାନ କରାଯାଇଛି । ପରିବାର ସେବାନିବୃତ ହେବା ପରେ ଗୋପାଳବଲ୍ଲଭ ନୂଆ ଦିଲ୍ଲୀରେ ନିଜ ପତ୍ନୀ ମୀରା ଓ ତିନି ସନ୍ତାନ ଅମର, ଅଞ୍ଜନ ଓ ରିଙ୍କୁଙ୍କ ସହ ବାସ କରୁଛନ୍ତି ।
ବରଗଡ଼ ଭାରତର ଓଡ଼ିଶାରେ ଥିବା ବରଗଡ଼ ଜିଲ୍ଲାର ଏକ ସହର ଓ ମୁଖ୍ୟ ସଦର ମହକୁମା । ଏହା ପଶ୍ଚିମ ଓଡ଼ିଶାର ଏକ ମୁଖ୍ୟ ସ‌ହର । ଇତିହାସ ଏହା ସୀମାନ୍ତ ଜିଲ୍ଲା ମାନକଙ୍କଠାରୁ ଅନ୍ୟତମ । ଐତିହାସିକଙ୍କ ମତରେ ୧୧୦୦ ଶତାବ୍ଦୀରେ  "ବାଘର କୋଟ"  କାଳକ୍ରମେ ପରିବର୍ତ୍ତିତ ହୋଇ  "ବରଗଡ଼" ରେ ପରିଣତହେଲା । ଚୌହାନ ବଂଶର ଶେଷ ରାଜା ବଳରାମ ଦେବ ବରଗଡ଼ଠାରେ ଦୁର୍ଗା ସେ ସ୍ଥାପନ କରିଥିଲେ । ଏହା ୧୯୩୬ ମସିହା ପର୍ଯ୍ୟନ୍ତ ସମ୍ବଲପୁର ଜିଲ୍ଲାର ଅନ୍ତର୍ଭକ୍ତ ରହିଥିଲା । ୧୯୩୬ ମସିହା ଅପ୍ରେଲ ୧ରେ ସ୍ୱତନ୍ତ୍ର ଜିଲ୍ଲାରେ ପରିଣତ କରାଗଲା ବିଶେଷତା ବିଶ୍ୱପ୍ରସିଦ୍ଧ ଖୋଲାମଞ୍ଚରେ ଏଗାରଦିନ ବ୍ଯାପି ବିରାଟ ଧନୁଯାତ୍ରା ମହୋତ୍ସବ ଅନୁଷ୍ଠିତ ହୁଏ ।
ସତ୍ୟଜୀତ ଗମାଙ୍ଗ ଜଣେ ଓଡ଼ିଆ ରାଜନୀତିଜ୍ଞ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରୁଛନ୍ତି । ୨୦୨୪ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ସେ ୧୭ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ରାଜନୈତିକ ଜୀବନ ସେ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମୀ ଭାବରେ ସକ୍ରିୟ ଅଛନ୍ତି । ୨୦୨୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ, ସେ କଂଗ୍ରେସର ପ୍ରାର୍ଥୀ ଭାବରେ ଗୁଣୁପୁର ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ, ସେ ସମୁଦାୟ ୭୭,୬୩୭ ଖଣ୍ଡ ଭୋଟ୍ ପାଇଥିଲେ ଏବଂ ତାଙ୍କର ନିକଟତମ ପ୍ରତିଦ୍ୱନ୍ଦୀ ବିଜୁ ଜନତା ଦଳର ପାର୍ଥୀ ରଘୁନାଥ ଗମାଙ୍ଗଙ୍କୁ ୨୯,୮୮୫ ଖଣ୍ଡ ଭୋଟ୍‌ରେ ପରାସ୍ତ କରି ୧୭ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।
ସଫ୍ଟୱେରର ନିର୍ମାଣ, ବିକାଶ ଓ ରକ୍ଷଣାବେକ୍ଷଣକୁ ସଫ୍ଟୱେର ଇଞ୍ଜିନିୟରିଂ କୁହାଯାଏ ।
ଧାନବାଦ ଏକ ଭାରତୀୟ ଜନଗଣନା ସହର   ଅଟେ । ଏହା ଝାଡ଼ଖଣ୍ଡର ଧନ୍ୱଦ୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ଧାନବାଦ ୨୩.୮୦୨୦ ଉତ୍ତର ଅକ୍ଷାଂଶ ଓ ୮୬.୪୪୩୨ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୮୩୦ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ଧାନବାଦ ସହରର ମୋଟ ଜନସଂଖ୍ୟା ୮୧୭୯ ଅଟେ । ସେଥି ମଧ୍ୟରୁ ୫୬.୫୭% ଜଣ ପରୁଷ ହୋଇଥିବା ବେଳେ ୪୩.୪୩% ଜଣ ନାରୀ ଅଟନ୍ତି । ଧାନବାଦର ସାକ୍ଷରତା ହାର ୫୫.୩୧% ଅଟେ । ଏହା ଜାତୀୟ ହାରଠାରୁ ୯.୫୩% ପ୍ରତିଶତ ଅଧିକ ଅଟେ । ସେଥିରୁ ୩୭.୪୩% ପ୍ରତିଶତ ପୁରୁଷ ଓ ୧୭.୮୯% ନାରୀ ଅଟନ୍ତି । ୧୩.୬୦% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ଓଡ଼ିଆ, ହିନ୍ଦୀ ଧାନବାଦର ସରକାରୀ ଭାଷା ଅଟେ ।
ଗ୍ରେଗୋରୀ ପାଞ୍ଜି ଅନୁସାରେ ୧୧ ଜାନୁଆରୀ ବର୍ଷର ୧୧ତମ ଦିବସ ଅଟେ । ବର୍ଷ ଶେଷ ହେବା ପାଇଁ ଆଉ ୩୫୪ ଦିନ ବାକି ଅଛି  ଅଧିବର୍ଷ ଗୁଡ଼ିକରେ ୩୫୫ ଦିନ   ।
ନିକୁଞ୍ଜ ବିହାରୀ ସିଂହ  (୧୯ ସେପ୍ଟେମ୍ବର ୧୯୨୧ - ୨୪ ଅଗଷ୍ଟ ୧୯୯୧) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ତିନି ଥର କାର୍ଯ୍ୟ କରିଥିଲେ । ୧୯୫୭, ୧୯୬୧ ଓ ୧୯୯୦ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ବରଗଡ଼ ଓ ବିଜେପୁର ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୨ୟ, ୯ମ ଓ ୧୦ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ନିକୁଞ୍ଜ ବିହାରୀ ସିଂହ ୧୯୨୧ ମସିହାର ସେପ୍ଟେମ୍ବର ୧୯ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ରକ୍ଷାପାଲ ସିଂହ ଓ ପତ୍ନୀଙ୍କ ନାମ କିଶୋରୀମଣି ସିଂହ । ନିକୁଞ୍ଜଙ୍କର ମୃତ୍ୟୁ ପରେ ତାଙ୍କ ପତ୍ନୀ ୧୯୯୧ ବିଜେପୁର ଉପ-ନିର୍ବାଚନରୁ ବିଜୟୀ ହୋଇ ୧୦ମ ଓଡ଼ିଶା ବିଧାନ ସଭାରେ କାର୍ଯ୍ୟ କରିଥିଲେ । ରାଜନୈତିକ ଜୀବନ ନିକୁଞ୍ଜ ବିହାରୀ ସିଂହ ଓଡ଼ିଶା ରାଜନୀତିରେ ପ୍ରଥମେ ଅଖିଳ ଭାରତୀୟ ଗଣତନ୍ତ୍ର ପରିଷଦ, ପରେ ଜନତା ପାର୍ଟିରେ ଓ ଶେଷରେ ଜନତା ଦଳର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ତିନି ଥର କାର୍ଯ୍ୟ କରିଥିଲେ । ବିଧାନ ସଭା ସଭ୍ୟ ବିବରଣୀ ମୃତ୍ୟୁ ନିକୁଞ୍ଜ ବିହାରୀ ସିଂହ ୧୯୯୧ ମସିହାର ଅଗଷ୍ଟ ୨୪ ତାରିଖରେ ୫୬ ବର୍ଷ ବୟସରେ ମୃତ୍ୟୁବରଣ କରିଥିଲେ ।
ଦୈତାରୀ ବେହେରା  (୧ ଜୁଲାଇ ୧୯୩୮ - ୨ ଜାନୁଆରୀ ୨୦୨୦) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସ ଓ ଉତ୍କଳ କଂଗ୍ରେସର କର୍ମକର୍ତ୍ତା ଭାବରେ କାର୍ଯ୍ୟ କରିଥିଲେ । ଦୈତାରୀ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇଥର କାର୍ଯ୍ୟ କରିଥିଲେ । ୧୯୭୪ ଓ ୧୯୯୫ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ଛତ୍ରପୁର ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ସେ ୬ଷ୍ଠ ଓ ୧୧ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ଦୈତାରୀ ବେହେରା ୧୯୩୮ ମସିହା ଜୁଲାଇ ମାସ ୧ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଦଣ୍ଡାସି ବେହେରା ଏବଂ ପତ୍ନୀଙ୍କ ନାମ ରମା ବେହେରା । ରାଜନୈତିକ ଜୀବନ ଦୈତାରୀ ବେହେରା ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସ ଓ ଉତ୍କଳ କଂଗ୍ରେସର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇଥର କାର୍ଯ୍ୟ କରିଥିଲେ । ମୃତ୍ୟୁ ଦୈତାରୀ ବେହେରା ୨୦୨୦ ମସିହାର ଜାନୁଆରୀ ମାସ ୨ ତାରିଖରେ ମୃତ୍ୟୁବରଣ କରିଥିଲେ । ଦୈତାରୀ ଅସୁସ୍ଥତା ଅନୁଭବ କରିବାକୁ ତାଙ୍କୁ ବ୍ରହ୍ମପୁର ବଡ଼ ମେଡିକାଲରେ ଭର୍ତ୍ତି କରାଯାଇଥିଲା, ଯେଉଁଠି ରାତି ପାଖାପାଖି ୧୧ଟା ବେଳେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୮୨ ବର୍ଷ ବୟସ ହୋଇଥିଲା ।
ଟେଷ୍ଟୋଷ୍ଟେରନ  (ଟି) ହେଉଛି ଏକ ଔଷଧ ଯାହା ପ୍ରାକୃତିକ ଭାବରେ ଷ୍ଟେରଏଡ୍ ହରମୋନ୍ ଭାବରେ ଥାଏ  ପୁରୁଷ ହାଇପୋଗୋନାଡିଜ୍ମ, ଲିଙ୍ଗ ଡିସଫୋରିଆ ଓ କେତେକ ପ୍ରକାରର ସ୍ତନ କର୍କଟ ରୋଗର ଚିକିତ୍ସା ପାଇଁ ବ୍ୟବହୃତ ହୁଏ  ଏହା ଡୋପିଂ   ଆକାରରେ ଆଥଲେଟିକ ଦକ୍ଷତା ବୃଦ୍ଧି ପାଇଁ ମଧ୍ୟ ବ୍ୟବହୃତ ହୋଇପାରେ  ବାର୍ଦ୍ଧକ୍ୟରେ ଏହି ସ୍ତର କମ ହେଉଥିବାରୁ ଟେଷ୍ଟୋଷ୍ଟେରନର ବ୍ୟବହାର ଲାଭଦାୟକ କି କ୍ଷତିକାରକ ତାହା ଅସ୍ପଷ୍ଟ। ଟେଷ୍ଟୋସ୍ଟେରନ ବ୍ୟବହାର ଜେଲ ବା ପ୍ୟାଚ ଆକାରରେ ଚର୍ମରେ ଲଗାଯାଏ, ମାଂସପେଶୀରେ ଇଞ୍ଜେକସନ ଆକାରରେ ଓ ପାଟିରେ ବଟିକା ଆକାରରେ ଦିଆଯାଏ । ଟେଷ୍ଟୋଷ୍ଟେରନର ସାଧାରଣ ପାର୍ଶ୍ୱ ପ୍ରତିକ୍ରିୟାରେ ବ୍ରଣ, ଫୁଲା, ଏବଂ ସ୍ତନ ବୃଦ୍ଧି ହୋଇପାରେ  ଗୁରୁତର ପାର୍ଶ୍ୱ ପ୍ରତିକ୍ରିୟାରେ ଯକୃତ ବିଷାକ୍ତ, ହୃଦ ରୋଗ ଏବଂ ଆଚରଣଗତ ପରିବର୍ତ୍ତନ ହୋଇପାରେ। ଯେଉଁ ମହିଳା ଏବଂ ଶିଶୁମାନେ ଏହି ଔଷଧ ସଂସ୍ପର୍ଶରେ ଆସନ୍ତି, ସେମାନଙ୍କର ପୁରୁଷତ୍ୱ ବିକାଶ ହୋଇପାରେ । ପ୍ରୋଷ୍ଟେଟ କର୍କଟ ରୋଗୀମାନେ ଔଷଧ ବ୍ୟବହାର ନକରିବାକୁ ପରାମର୍ଶ ଦିଆଯାଇଛି। ଗର୍ଭଧାରଣ ସମୟରେ କିମ୍ବା ସ୍ତନ୍ୟପାନ କରାଇବା ସମୟରେ ଏହା ଶିଶୁର କ୍ଷତି କରିପାରେ  ଆଣ୍ଡ୍ରୋଜେନ ପରିବାରର ଟେଷ୍ଟୋଷ୍ଟେରନ ଏକ ଔଷଧ । ଟେଷ୍ଟୋଷ୍ଟେରନ ୧୯୩୫ ମସିହାରେ ବିକଶିତ ହୋଇ ୧୯୩୯ ମସିହାରେ ମେଡିକାଲ ବ୍ୟବହାର ପାଇଁ ଅନୁମୋଦିତ ହୋଇଥିଲା । ଆମେରିକାରେ ୨୦୦୧ରୁ ୨୦୧୧ ମଧ୍ୟରେ ଏହାର ବ୍ୟବ‌ହାର ତିନି ଗୁଣ ବୃଦ୍ଧି ପାଇଛି । ବିଶ୍ୱ ସ୍ୱାସ୍ଥ୍ୟ ସଙ୍ଗଠନର ଜରୁରୀ ଔଷଧ ତାଲିକାରେ ଏହାର ନାମ ଅଛି । ଏହା ଏକ ଜେନେରିକ ଔଷଧ ଭାବରେ ଉପଲବ୍ଧ  ଉତ୍ପାଦର ମାତ୍ରା ଏବଂ ରୂପ ଉପରେ ଏହାର ମୂଲ୍ୟ ନିର୍ଭର କରେ  ୨୯୧୭ ମସିହାରେ ଏହା ଯୁକ୍ତରାଷ୍ଟ୍ରର ୧୩୨ ତମ ସାଧାରଣ ଔଷଧ ଥିଲା ଯାହାର ପାଞ୍ଚ ଲକ୍ଷରୁ ଅଧିକ ପ୍ରେସକ୍ରିପସନ୍ ରହିଥିଲା।
ଅଶୋକ ମହାନ୍ତି ଜଣେ ଓଡ଼ିଆ ରାଜନୀତିଜ୍ଞ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରୁଛନ୍ତି । ୨୦୨୪ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ସେ ୧୭ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ରାଜନୈତିକ ଜୀବନ ସେ ଓଡ଼ିଶା ରାଜନୀତିରେ ଭାରତୀୟ ଜନତା ପାର୍ଟିର କର୍ମୀ ଭାବରେ ସକ୍ରିୟ ଅଛନ୍ତି । ୨୦୨୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ, ସେ ବିଜେପିର ପ୍ରାର୍ଥୀ ଭାବରେ ପାଲଲହଡ଼ା ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ, ସେ ସମୁଦାୟ ୭୧,୫୬୦ ଖଣ୍ଡ ଭୋଟ୍ ପାଇଥିଲେ ଏବଂ ତାଙ୍କର ନିକଟତମ ପ୍ରତିଦ୍ୱନ୍ଦୀ ବିଜୁ ଜନତା ଦଳର ପାର୍ଥୀ ମୁକେଶ କୁମାର ପାଳଙ୍କୁ ୭,୫୬୩ ଖଣ୍ଡ ଭୋଟ୍‌ରେ ପରାସ୍ତ କରି ୧୭ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।
ରାଜକିଶୋର ରାୟ,  (୨୩ ନଭେମ୍ବର ୧୯୧୪ - ୧୧ ଅଗଷ୍ଟ ୧୯୯୮) ଜଣେ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ପ୍ରାପ୍ତ ଲେଖକ  । କ୍ଷୁଦ୍ରଗଳ୍ପ, ନାଟକ, ଉପନ୍ୟାସ ଆଦି ସାହିତ୍ୟର ବହୁ ବିଭାଗରେ ସେ ଲେଖନୀ ଚାଳନା କରିଛନ୍ତି । ଆଡମ୍ବରପୂର୍ଣ୍ଣ କାବ୍ୟିକ ଭାଷା ଓ ମର୍ଯ୍ୟାଦାବନ୍ତ ଶୈଳୀ ତାଙ୍କ ଗଳ୍ପର ବୈଶିଷ୍ଟ୍ୟ । ସେ ଭାଇ ଭାଉଜ ଚଳଚ୍ଚିତ୍ରରେ ଅଭିନୟ ମଧ୍ୟ କରିଥିଲେ । ଜୀବନୀ ରାଜକିଶୋର ୧୯୧୪ ମସିହା ନଭେମ୍ବର ୨୩ ତାରଖରେ ଜନ୍ମଗ୍ରହଣ କରିଥିଲେ । ବୃତ୍ତିରେ ସେ ଥିଲେ ଅଧ୍ୟାପକ । ସାହିତ୍ୟ, ଅଧ୍ୟାପନା, ନୃତ୍ୟ, ସଙ୍ଗୀତ, ଅଭିନୟ, ନିର୍ଦ୍ଦେଶନା ଆଦି କ୍ଷେତ୍ରରେ ତାଙ୍କର ରୂଚି ରହିଥିଲା ।  "ଦୀପାଳି"  ତାଙ୍କ ପ୍ରକାଶିତ ପ୍ରଥମ କବିତା ସଂକଳନ ଥିଲା । ଏହା ପରେ, ସେ ଗପ ଲେଖିବା ଆରମ୍ଭ କରିଥିଲେ । ସେ ସାଧାରଣତଃ ଅଙ୍ଗେ ନିଭେଇଥିବା କଥାକୁ ନେଇ ଗପ ଲେଖୁଥିଲେ, ତେଣୁ ତାଙ୍କ ରଚିତ ବହୁ ଗଳ୍ପର ନାୟକ, ସେ ନିଜେ ଥିଲେ । ଗପଗୁଡିକ ଆତ୍ମକୈନ୍ଦ୍ରିକ ହେଉଥିଲା ବୋଲି ସମାଲୋଚିତ ମଧ୍ୟ ହୋଇଥିଲା । ରେଭେନ୍ସା ମହାବିଦ୍ୟାଳୟରେ ଅଧ୍ୟୟନ କରୁଥିବା ସମୟରେ, ସେ ନାରୀ ଚରିତ୍ରରେ ଅଭିନୟ କରୁଥିଲେ । ଭାଇ ଭାଉଜ ତାଙ୍କ ଅଭିନିତ ଏକ କଥାଚିତ୍ର । ରେଭେନ୍ସା ମହାବିଦ୍ୟାଳୟରେ ପଢ଼ିବା ସମୟରେ, ପ୍ରେମଲତା ନାମକ ଜଣେ କିରସ୍ତାନୀ ଝିଅ ସହିତ ତାଙ୍କ ପ୍ରଣୟ, ଏକ ଚର୍ଚ୍ଚାର ବିଷୟ ରହିଥିଲା । ଏପରିକି ଉତ୍କଳ ଦୀପିକା ଖବର କାଗଜରେ ଏ ବାବଦର ଖବର ପ୍ରକାଶ ପାଇଥିଲା । ସେ ଓଡ଼ିଶା ସଙ୍ଗୀତ ନାଟକ ଏକାଡେମୀର କାର୍ଯ୍ୟକାରୀ ସଭାପତି ଓ ୧୯୫୮ ମସିହାରେ ପ୍ରତିଷ୍ଠିତ ଓଡ଼ିଶା ସାହିତ୍ୟ-ସଙ୍ଗୀତ-ନାଟକ ଏକାଡେମୀର ପ୍ରଥମ ସଚିବ ଭାବରେ କାର୍ଯ୍ୟ କରିଥିଲେ । ଅଭିନେତ୍ରୀ ଓ ଲେଖିକା ମାଳବିକା ରାୟ ଏବଂ ଅଭିନେତ୍ରୀ ମହାଶ୍ୱେତା ରାୟ ତାଙ୍କର ଦୁଇ ପୁତ୍ରୀ ଅଟନ୍ତି । ୧୯୯୮ ମସିହା ଅଗଷ୍ଟ ୧୧ତାରିଖରେ ତାଙ୍କର ମହାପ୍ରୟାଣ ଘଟିଥିଲା ।
ଗଣେଶ୍ୱର ମିଶ୍ର  (୨୮ ଅକ୍ଟୋବର ୧୯୪୨ - ୧୦ ଅଗଷ୍ଟ ୨୦୧୫) ଜଣେ ଓଡ଼ିଆ ଲେଖକ, ଅନୁବାଦକ ଓ ଶିକ୍ଷାବିଦ ଥିଲେ  । ସେ ତାଙ୍କ ଶିଶୁ ସାହିତ୍ୟ ପୁସ୍ତକ  "ବିଲାତରେ ବାବୁ ଓ ପପୁ"  ନିମନ୍ତେ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାରରେ ସମ୍ମାନୀତ ହୋଇଥିଲେ । ମିଶ୍ର ଓଡ଼ିଶା ସାହିତ୍ୟ ଏକାଡେମୀର ସଭାପତି ମଧ୍ୟ ଥିଲେ । ଉଭୟ ଓଡ଼ିଆ ଓ ଇଂରାଜୀ ଭାଷାରେ ସେ ପ୍ରାୟ ୧୦୦ରୁ ଉର୍ଦ୍ଧ ପୁସ୍ତକ ରଚନା କରିଥିଲେ । ସେ ଉତ୍କଳ ବିଶ୍ୱବିଦ୍ୟାଳୟ, କେଣ୍ଟ ବିଶ୍ୱବିଦ୍ୟାଳୟ ଓ ଲଣ୍ଡନ ବିଶ୍ୱବିଦ୍ୟାଳୟରେ ଅଧ୍ୟୟନ କରିଥିଲେ । ବାଲ୍ୟଜୀବନ ଓ ଶିକ୍ଷା ଗଣେଶ୍ୱର ମିଶ୍ର, ୨୮ ଅକ୍ଟୋବର ୧୯୪୨ମସିହାରେ ପୁରୀ ଜିଲ୍ଲାର ପୁରୁଷୋତ୍ତମପୁର ଗ୍ରାମରେ ଜନ୍ମଗ୍ରହଣ କରିଥିଲେ । ତାଙ୍କ ପିତା ଥିଲେ ବାନାମ୍ବର ମିଶ୍ର ଓ ମାତା ଗୌରୀ ଦେବୀ । ପୁରୀ ଜିଲ୍ଲାର ଦଇତାପଡା ଗ୍ରାମର ଉଚ୍ଚ ପ୍ରାଥମିକ ବିଦ୍ୟାଳୟରେ ତାଙ୍କ ଶିକ୍ଷାରମ୍ଭ ହୋଇଥିଲା । ତାପରେ ପୁରୀ ଜିଲ୍ଲା ସ୍କୁଲରେ ପଢ଼ିଥିଲେ । ଏହିଠାରୁ ତାଙ୍କର ସାହିତ୍ୟିକ ଜୀବନ ଆରମ୍ଭ ହୋଇଥିଲା । ସ୍କୁଲ ପତ୍ରିକା  "ମହୋଦଧୀ" ରେ ତାଙ୍କର କବିତା ପ୍ରକାଶିତ ହୋଇଥିଲା । ୧୯୫୯ରୁ ୧୯୬୩ ମସିହା ମଧ୍ୟରେ, ସେ ପୁରୀର ସାମନ୍ତ ଚନ୍ଦ୍ରଶେଖର ସ୍ୱୟଂଶାସିତ ମହାବିଦ୍ୟାଳୟରୁ ଉଚ୍ଚଶିକ୍ଷା ଲାଭ କରିବା ପରେ ରେଭେନ୍ସା ମହାବିଦ୍ୟାଳୟରୁ ଇଂରାଜୀରେ ସ୍ନାତକୋତ୍ତର ଶିକ୍ଷାଲାଭ କରିଥିଲେ । ରେଭେନ୍ସା ମହାବିଦ୍ୟାଳୟରେ ପଢ଼ିବା ସମୟରେ ସେ ନିଜ ପ୍ରଥମ ଉପନ୍ୟାସ  "ସାମୁଦ୍ରିକ"  ଲେଖିବା ଆରମ୍ଭ କରିଥିଲେ । ପାରିବାରିକ ଜୀବନ ଅର୍ଥନୀତି ରିଡ଼ର ସୁରଙ୍ଗିଣୀ ମିଶ୍ର ତାଙ୍କର ଧର୍ମପତ୍ନୀ ଓ ଫୋକସ ଓଡ଼ିଶା ଟେଲିଭିଜନ ଚ୍ୟାନେଲର ମୁଖ୍ୟ ସମ୍ପାଦକ ସନ୍ଦୀପ ମିଶ୍ର ତଥା ଖେଳ-ସାମ୍ବାଦିକ ସିଦ୍ଧାର୍ଥ ମିଶ୍ର ତାଙ୍କର ପୁଅ । କ୍ୟାନସରରେ ପୀଡ଼ିତ ଥାଇ ୨୦୧୫ ମସିହାରେ ଅଗଷ୍ଟ ୧୦ ତାରିଖରେ ୭୨ ବର୍ଷ ବୟସରେ ତାଙ୍କର ଦେହାନ୍ତ ହୋଇଥିଲା । ବୃତ୍ତିଗତ ଜୀବନ ୧୯୬୫ ମସିହାରେ ସେ ନୟାଗଡ଼ ମହାବିଦ୍ୟାଳୟରେ ଅଧ୍ୟାପନା ଆରମ୍ଭ କରିଥିଲେ । ପରେ ସେ ରାଜସ୍ଥାନ କଲେଜ, ସାମନ୍ତ ଚନ୍ଦ୍ରଶେଖର ମହାବିଦ୍ୟାଳୟ, ଗଙ୍ଗାଧର ମେହେର ମହାବିଦ୍ୟାଳୟରେ ଅଧ୍ୟାପନା କରିଥିଲେ । ୧୯୬୯ମସିହାରେ ସେ ଉତ୍କଳ ବିଶ୍ୱବିଦ୍ୟାଳୟର ସ୍ନାତକୋତ୍ତର ଇଂରାଜୀ ବିଭାଗରେ ଅଧ୍ୟାପକ ଭାବରେ ଯୋଗଦାନ କରିଥିଲେ । ୧୯୭୮ମସିହାରେ ସେ ଆମେରିକାନ ଇଂରାଜୀ ସାହିତ୍ୟରେ ଗବେଷଣା କରି କେଣ୍ଟ ବିଶ୍ୱବିଦ୍ୟାଳୟରୁ ପି.ଏଚ.ଡି ଲାଭ କରିଥିଲେ । ୨୦୦୨ମସିହାରେ ସେ ଉତ୍କଳ ବିଶ୍ୱବିଦ୍ୟାଳୟରୁ ଅବସର ଗ୍ରହଣ କରିଥିଲେ । ୨୦୦୫-୦୭ ପର୍ଯ୍ୟନ୍ତ ସେ ଓଡ଼ିଶା ସାହିତ୍ୟ ଏକାଡେମୀର ସଭାପତି ରୂପେ ମନୋନୀତ ହୋଇ କାର୍ଯ୍ୟ ଆରମ୍ଭ କରିଥିଲେ । ସେ ମଧ୍ୟ ଉତ୍କଳ ବିଶ୍ୱବିଦ୍ୟାଳୟ ଶିକ୍ଷକ ସଂଘର ସଭାପତି ଓ ସମ୍ପାଦକ ଥିଲେ । ସେ ୨୦୧୦ ଜୁଲାଇରୁ ଦୈନିକ ସମ୍ବାଦପତ୍ର  "ପ୍ରମେୟ" ର ମୁଖ୍ୟସମ୍ପାଦକ ଭାବରେ କାମ କରୁଥିଲେ । ସାହିତ୍ୟିକ ଜୀବନ ଗଣେଶ୍ୱର ମିଶ୍ର ଓଡ଼ିଆ, ଇଂରାଜୀ ବ୍ୟତିତ ହିନ୍ଦୀ, ବଙ୍ଗଳା ଓ ସଂସ୍କୃତ ସାହିତ୍ୟରେ ପାରଦର୍ଶୀ ଥିଲେ । ସେ ୮ଟି ଉପନ୍ୟାସ, ୫ଟି ଗଳ୍ପ ସଂକଳନ, ୫ଟି ଭ୍ରମଣ କାହାଣୀ, ୩ଟି ଫିଚର ସଂକଳନ, ୫ଟି ଅନୁବାଦ ପୁସ୍ତକ, ୧୦ଟି ଶିଶୁ ସାହିତ୍ୟ ପୁସ୍ତକ ରଚନା କରିଛନ୍ତି । ସେ ନିଜ ଆତ୍ମଜୀବନୀ ଓ  'ଗାନ୍ଧିବାଦୀ ଶିକ୍ଷାବିତ ସର୍ବେଶ୍ୱର ଦାଶ'  ଶୀର୍ଷକ ଜୀବନୀ ପୁସ୍ତକ ରଚନା କରିଛନ୍ତି । ବହୁ ଇଂରାଜୀ ପତ୍ରିକାର ସମ୍ପାଦନା ସହ, କିଛିଦିନ ପାଇଁ ସମାଜର ପରିଚାଳନା ସମ୍ପାଦକ ଭାବରେ କାର୍ଯ୍ୟ କରିଥିଲେ । ପ୍ରମେୟର ସେ ପ୍ରତିଷ୍ଠାତା ସମ୍ପାଦକ ଥିଲେ ।
କୁଳଭୂଷଣ ଖାରବନ୍ଧା ଜଣେ ହିନ୍ଦୀ ଓ ପଞ୍ଜାବୀ ଫିଲ୍ମ ଅଭିନେତା । ୧୯୮୦ ଦଶକରେ ସେ ଶାନ   ନାମକ ଫିଲ୍ମରେ ଶକଳର ଖଳନାୟକ ଭୂମିକାରେ ଚମତ୍କାର ଭାବେ ଅଭିନୟ କରି ସାରା ଦେଶର ଲୋକ ନଜରକୁ ଆସିଥିଲେ । ତେବେ ସେ ୧୯୬୦ ମସିହାରୁ ଦିଲ୍ଲୀର ଯାତ୍ରୀକ ଥିଏଟର ଗ୍ରୁପରେ ଅନେକ ମଞ୍ଚ ନାଟକରେ ବିଭିନ୍ନ ଭୂମିକାରେ ଅଭିନୟ କରି ଆସୁଥିଲେ । ୧୯୭୪ ମସିହାରେ ସେ ସାଇ ପରାଞ୍ଜପେଙ୍କ ସମାନ୍ତରାଳ ଫିଲ୍ମ କୁହାଯାଉଥିବା ଭିନ୍ନ ସ୍ୱାଦର ଫିଲ୍ମ  'ଜାଦୁ କା ଶଙ୍ଖ ' ରେ ଅଭିନୟ କଲା ପରେ ଅନେକ ସମାନ୍ତରାଳ ଫିଲ୍ମରେ ଭିନ୍ନ ଚରିତ୍ରରେ ଅଭିନୟ କରିଥିଲେ । ପରେ ସେ ମହେଶ ଭଟ୍ଟଙ୍କ  'ଅର୍ଥ'  ,  ' ଏକ ଚଦର ମଇଲି ସି'  ପରି ମୁଖ୍ୟ ଧାରା ଫିଲ୍ମରେ ଅଭିନୟ କଲେ । ପ୍ରାରମ୍ଭିକ ଜୀବନ ଓ ଶିକ୍ଷା କୁଳଭୂଷଣଙ୍କ ଜନ୍ମ ୨୧ ଅକ୍ଟୋବର ୧୯୪୪ରେ ପଞ୍ଜାବର ଅଟକ ଜିଲ୍ଲାରେ ହେଇଥିଲା , ଯାହା ଏବେ ପାକିସ୍ତାନରେ ଅନ୍ତର୍ଭୁକ୍ତ । ତାଙ୍କ ପରିବାର ସ୍ୱାଧୀନତା ପରେ ଭାରତକୁ ଆସିଲେ ଓ ସେ ତାଙ୍କର ଶିକ୍ଷା ଯୋଧପୁର , ଡେହେରାଡୂନ ଆଲିଗଡ , ଓ ଦିଲ୍ଲୀରେ ନେଲେ । ସେ ଦିଲ୍ଲୀର କିରୋରିମଲ କଲେଜରୁ ଡିଗ୍ରୀ ହାସଲ କରିଥିଲେ । ଅଭିନୟ ଜୀବନ ପାଠ ସାରିବା ପରେ ସେ ତାଙ୍କର କେତେକ ବନ୍ଧୁଙ୍କ ସହ  ' ଅଭିୟାନ'  ନାମକ ଥିଏଟର ଗ୍ରୁପ ଆରମ୍ଭ କରିଥିଲେ ଓ ପରେ ଯାତ୍ରୀକ ଗ୍ରୁପରେ ଯୋଗ ଦେଇ ମଞ୍ଚ ନାଟକରେ ଅଭିନୟ କଲେ । ବହୁ ଭାଷିୟ ନାଟକ ଅନୁଷ୍ଠାନ  ' ଯାତ୍ରୀକ ' ରେ ସେ ପ୍ରଥମ ଭାରତୀୟ ପେଷାଦାର ମଞ୍ଚ ଅଭିନେତା ଥିଲେ । କିଛି କାଳ ପରେ  ' ଯାତ୍ରୀକ '  ବନ୍ଧ ହେଇଯିବା ପରେ ସେ କଲିକତା ଆସି ସେଠାରେ  ' ପଦାତିକ '  ନାମକ ଗ୍ରୁପରେ ଯୋଗ ଦେଲେ । ୧୯୭୪ରେ କୁଳଭୂଷଣ ତାଙ୍କର ପ୍ରଥମ ଫିଲ୍ମ ଶ୍ୟାମ ବେନେଗାଲଙ୍କ  ' ନିଶାନ୍ତ' ରେ ଅଭିନୟ କଲେ । ପରେ ସେ  'ମନ୍ଥନ'  ,  ' ଭୂମିକା'  , 'କଳିଯୁଗ'  ,  'ଜୁନୁନ'  ପରି ସମାନ୍ତରାଳ ଫିଲ୍ମରେ ଅଭିନୟ କଲେ । କିନ୍ତୁ ତାଙ୍କର ଖ୍ୟାତି ପ୍ରକୃତରେ ପ୍ରଚାରିତ ହେଲା  'ଶାନ'  ଚିତ୍ରରେ ଲଣ୍ଡିତ ମସ୍ତକରେ ଖଲାଭିନେତା ଭାବରେ ଅଭିନୟ କଲା ପରେ । ତାହା ପରେ ସେ ଅନେକ ମୁଖ୍ୟ ସ୍ରୋତ ଫିଲ୍ମରେ ସେହି ପ୍ରକାର ଅଭିନୟ କରିଥିଲେ । କିନ୍ତୁ ତାହା ସଙ୍ଗେ ସଙ୍ଗେ ସେ ସମାନ୍ତରାଳ କିମ୍ବା ଆର୍ଟ ଫିଲ୍ମ କୁହାଯାଉଥିବା ଭିନ୍ନ ସ୍ୱାଦ ଫିଲ୍ମରେ ମଧ୍ୟ ଅଭିନୟ ଜାରି ରଖିଥିଲେ । ଖଳନାୟକ ଭୂମିକାରେ ସେ ନିଜକୁ ସୀତା ନ ରଖି ସବୁ ପ୍ରକାର ଚରିତ୍ର ଅଭିନୟରେ ନିଜର କଳାକାର କୃତି ପ୍ରଦର୍ଶନ କରିଥିଲେ । ହିନ୍ଦୀ ସହ ପଞ୍ଜାବୀ ଫିଲ୍ମରେ ମଧ୍ୟ ସେ ବହୁତ ଭୂମିକାରେ ଅବତୀର୍ଣ ହେଇଥିଲେ । କୁଳଭୂଷଣ ଭାରତୀୟ ଫିଲ୍ମ ଛଡା ଜର୍ମାନ ଭାଷାର ଏକ ଫିଲ୍ମରେ ୨୦୦୯ରେ ଅଭିନୟ କରିଥିଲେ ଓ ଟିଭି ସିରିୟାଲମାନଙ୍କୁ ମଧ୍ୟ ସେ ମୁଖ୍ୟ ଅଭିନେତା ହିସାବରେ ଅଭିନୟ କରିଥିଲେ ।
ପୋଲିଓ ଟିକା ପୋଲିଓମାୟେଲାଇଟିସ  (ପୋଲିଓ) ରୋଗ ପ୍ରତିରୋଧ ନିମନ୍ତେ ଉଦ୍ଦିଷ୍ଟ  । ଏହାର ଏକ ପ୍ରକାର ଟିକା ନିଷ୍କ୍ରିୟ ପୋଲିଓ ଭୁତାଣୁ ବ୍ୟବ‌ହାର କରେ ଓ ଇଞ୍ଜେକସନ ଆକାରରେ ଦିଆଯାଏ , ଅନ୍ୟଟି ଦୁର୍ବଳ ଭୁତାଣୁ ବ୍ୟବ‌ହାର କରେ ଓ ପାଟିରେ ଖାଇବାକୁ ଦିଆଯାଏ । ବିଶ୍ୱ ସ୍ୱାସ୍ଥ୍ୟ ସଂଗଠନ ସବୁ ପିଲାଙ୍କୁ ଏହି ଟିକା ଦେବାକୁ ସୁପାରିସ କରେ । ପୃଥିବୀର ଅଧିକାଂଶ ସ୍ଥାନରୁ ଏହି ଦୁଇ ପ୍ରକାର ଟିକା ପୋଲିଓ ରୋଗ ନିର୍ମୂଳ କରିଦେଇଛି, ଓ ରୋଗୀ ସଂଖ୍ୟା ପ୍ରତି ବର୍ଷ କମିଯାଇ ବର୍ଷ ୧୯୮୮ରେ ହୋଇଥିବା ୩୫୦,୦୦୦ରୁ କମିଯାଇ ବର୍ଷ ୨୦୧୪ରେ ୩୫୯ ହୋଇଛି । ନିଷ୍କ୍ରିୟ ଟିକା ଅତ୍ୟନ୍ତ ନିରାପଦ । ଇଞ୍ଜେକସନ୍ ଦେବା ସ୍ଥାନ ସାମାନ୍ୟ ଲାଲ ଦେଖାଯାଏ ଓ କଷ୍ଟ ଅନୁଭବ ହୁଏ । ମୁଖ ପୋଲିଓ ଟିକା ନେଇ ଏକ ନିୟୁତ ଡୋଜରେ ୩ ଜଣକୁ ପାରାଲିଟିକ ପୋଲିଓମାୟେଲାଇଟିସ ହୁଏ । ଗର୍ଭାବସ୍ଥାରେ ଓ ସୁସ୍ଥ ଏଚ‌ଆଇଭି/ଏଆଇଡିଏସ ଲୋକଙ୍କ ନିମନ୍ତେ ମଧ୍ୟ ଦୁଇଟିଯାକ ଟିକା ସାଧାରଣତଃ ନିରାପଦ । ପ୍ରଥମ ପୋଲିଓ ଟିକା ନିଷ୍କ୍ରିୟ ଥିଲା । ଏହା ସନ ୧୯୫୫ରେ ଜୋନାସ୍ ସଲ୍‌କ୍ ପ୍ରସ୍ତୁତ କରିଥିଲେ ଓ ୧୯୫୫ରେ ବ୍ୟବ‌ହୃତ ହେଲା । ପାଟି ପୋଲିଓ ଟିକା ଆଲ୍‌ବର୍ଟ ସାବିନ ପ୍ରସ୍ତୁତ କରିଥିଲେ ଓ ବ୍ୟବସାୟିକ ଭିତ୍ତିରେ ପ୍ରଥମେ ସନ ୧୯୬୧ରେ ବ୍ୟବ‌ହୃତ ହେଲା ।ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ସନ ୨୦୧୪ରେ ଏହାର ହୋଲସେଲ ମୂଲ୍ୟ ଏକ ଡୋଜ ପିଛା ୦.୨୫ ଆମେରିକୀୟ ଡଲାର ଥିଲା । ଯୁକ୍ତରାଷ୍ଟ୍ର ଆମେରିକାରେ ନିଷ୍କ୍ରିୟ ଟିକାର ମୂଲ୍ୟ ୨୫ରୁ ୫୦ ଡଲାର ।
ଦୁଃଶାସନ ଜେନା  (୧୪ ମାର୍ଚ୍ଚ ୧୯୨୫ - ୨୨ ଅପ୍ରେଲ ୧୯୯୫) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ରାଜନୀତିରେ ଭାରତୀୟ କମ୍ୟୁନିଷ୍ଟ ପାର୍ଟିର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ଦୁଃଶାସନ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୭୪ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ସେ ବଡ଼ଚଣା ବିଧାନ ସଭା ନିର୍ବାଚନ ମଣ୍ଡଳୀରୁ ୬ଷ୍ଠ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ପରିବାର ଓ ଶିକ୍ଷା ଦୁଃଶାସନ ଜେନା ୧୯୨୫ ମସିହାର ମାର୍ଚ୍ଚ ମାସ ୧୪ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଗୟାଧର ଜେନା ଓ ପତ୍ନୀଙ୍କ ନାମ ବାସନ୍ତୀ କୁମାରୀ ଜେନା । ରାଜନୈତିକ ଜୀବନ ଦୁଃଶାସନ ଜେନା ଓଡ଼ିଶା ରାଜନୀତିରେ ଭାରତୀୟ କମ୍ୟୁନିଷ୍ଟ ପାର୍ଟିର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ମୃତ୍ୟୁ ଦୁଃଶାସନ ଜେନା ୧୯୯୫ ମସିହାର ଅପ୍ରେଲ ମାସ ୨୨ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୭୦ ବର୍ଷ ବୟସ ହୋଇଥିଲା ।
ଜେମସ କ୍ୟାମେରୁନଙ୍କଦ୍ୱାରା ନିର୍ଦ୍ଦେଶିତ, ଲିଖିତ ଓ ସହ-ସଂପାଦିତ ୧୯୯୭ ମସିହାର ଚଳଚ୍ଚିତ୍ର ହେଉଛି ଟାଇଟନିକ୍। କାହାଣୀର ମୂଳ କଥାବସ୍ତୁ ଜାହାଜର ବୁଡି଼ବା ଓ ପ୍ରେମ ଉପରେ ଆଧାରିତ। ଚଳଚ୍ଚିତ୍ର ଲୋକପ୍ରିୟତା ଏହାକୁ ୧୪ଟି ଓସ୍କାର୍ ନାମାଙ୍କନ ମଧ୍ୟରୁ ୧୧ଟି ଜିତାଇ ପାରିଥିଲା। ବ୍ୟବସାୟ କ୍ଷେତ୍ରରେ ଏହା ଆଜି ପର୍ଯ୍ୟନ୍ତ ନିର୍ମିତ ଚଳଚ୍ଚିତ୍ରମାନଙ୍କ ମଧ୍ୟରେ ଦ୍ୱିତୀୟ  ଅବତାର ୨୦୦୯ ପ୍ରଥମ । କଥାବସ୍ତୁ ୧୯୯୬ରେ କିଛି ଲୋକ ଟାଇଟନିକ୍ ଭଗ୍ନାଂଶରୁ ଗୋଟିଏ ବିରଳ ପରିହିତା ରୋଜ୍ ଡ 'ସନଙ୍କ ଚିତ୍ର ଉଦ୍ଧାର କରୁଛନ୍ତି। ବର୍ତ୍ତମାନ ବୃଦ୍ଧା ରୋଜ୍ ଡ 'ସନ୍ ସେ ସମୟକୁ ନିମ୍ନୋକ୍ତେ ବର୍ଣ୍ଣନା କରନ୍ତି। ଟାଇଟନିକ୍ ଆରୋହୀ ରୋଜ୍ ଡ 'ସନ୍ ଭାବୀ ସ୍ୱାମୀ କାଲଙ୍କୁ ନାପସନ୍ଦ କରି ଆତ୍ମହତ୍ୟା ଉଦ୍ୟମ କରନ୍ତି। ଜ୍ୟାକ୍ ତାଙ୍କୁ ଉଦ୍ଧାର କରନ୍ତି ଓ କ୍ରମେ ଦୁହିଙ୍କ ମଧ୍ୟରେ ପ୍ରେମ ସମ୍ପର୍କ ଗଢି଼ ଉଠେ। ଜ୍ୟାକ୍ ରୋଜଙ୍କ ଅନୁରୋଧକ୍ରମେ ତାଙ୍କର ଏକ ଚିତ୍ର ଆଙ୍କନ୍ତି । କାଲ୍ ଏହି ଚିତ୍ର ପାଆନ୍ତି ଓ ଜ୍ୟାକଙ୍କୁ ଚୋର ଭାବେ ଅଭିଯୋଗ କରି ବନ୍ଦୀ କରନ୍ତି। ଜାହାଜ ବୁଡି଼ବା ବେଳକୁ ରୋଜ୍ ଅତିରିକ୍ତ ଡଙ୍ଗାକୁ ପ୍ରତ୍ୟାଖ୍ୟାନ କରି ଜ୍ୟାକଙ୍କୁ ବଞ୍ଚାନ୍ତି। ଦୁହେଁ ଜାହାଜ ଉପରକୁ ଆସନ୍ତି। ଜାହାଜ ବୁଡି଼ଯିବା ପରେ ଗୋଟିଏ ଛୋଟ ପଟାରେ ରୋଜ୍ ଆଶ୍ରୟ ନିଅନ୍ତି ଓ ସନ୍ନିପାତରେ ଜ୍ୟାକଙ୍କ ମୃତ୍ୟୁ ହୁଏ। ପରେ ରୋଜଙ୍କୁ ଉଦ୍ଧାର କରାଯାଏ। ବର୍ତ୍ତମାନ ସମୟରେ ରୋଜ୍ ନିଜ ପାଖରେ ସବୁବେଳେ ରଖିଥିବା ଦୁର୍ମୂଲ୍ୟ ହୀରାକୁ ପାଣିକୁ ଫିଙ୍ଗି ଦିଅନ୍ତି।
କବିତା ବାରିକ, ଜଣେ ଓଡ଼ିଆ ସାହିତ୍ୟିକା । ସାହିତ୍ୟର ବହୁବିଧା ଯଥା ଗଳ୍ପ, ଉପନ୍ୟାସ, ପ୍ରବନ୍ଧ ଓ ସମାଲୋଚନା ସାହିତ୍ୟରେ ସେ ଲେଖନୀ ଚାଳନା କରନ୍ତି । ତାଙ୍କର ଅନେକ ପୁସ୍ତକ ପ୍ରକାଶିତ ହୋଇଛି ଓ ଅନ୍ୟ ଭାଷାକୁ ଅନୁବାଦିତ ମଧ୍ୟ ହୋଇଛି । ବୃତ୍ତିରେ ସେ ଜଣେ ଅଧ୍ୟାପିକା । ସେ ମହାରାଜ ପୂର୍ଣ୍ନଚନ୍ଦ୍ର ମହାବିଦ୍ୟାଳୟ ଓ ଉତ୍ତର ଓଡ଼ିଶା ବିଶ୍ୱବିଦ୍ୟାଳୟରେ ଅଧ୍ୟାପନା କରିଛନ୍ତି । ସାହିତ୍ୟ ସର୍ଜନା ୧୯୭୭ ମସିହାରେ ବାରିପଦାର ମହାରାଜ ପୂର୍ଣ୍ନଚନ୍ଦ୍ର ମହାବିଦ୍ୟାଳୟରେ ପାଠ ପଢ଼ିବା ସମୟରେ ସେଠାକାର ମୁଖପତ୍ର ଭଞ୍ଜପ୍ରଭାରେ କବିତାଙ୍କର ଗପ ମୋନାଲିସାର ହସ ଓ ଅନ୍ୟ ପୃଥିବୀର ମଣିଷ ପ୍ରକାଶ ପାଇଥିଲା । ଏ ସବୁ ଗପ ଥିଲା ତାଙ୍କର ପ୍ରଥମ ପ୍ରକାଶିତ ଗଳ୍ପ । ସେହି ସମୟରେ ଭଦ୍ରକରୁ ପ୍ରକାଶିତ ପତ୍ରିକା ଗଳ୍ପଝରରେ ତାଙ୍କର ଗପ କ୍ୟାମେରାମ୍ୟାନ, ଇଲିଶିର ଆଖି ଓ ବିଗତ ଯୌବନା ପ୍ରକାଶ ପାଇଥିଲା । ୧୯୮୧ ମସିହାରେ ଉତ୍କଳ ବିଶ୍ୱବିଦ୍ୟାଳୟରେ ପଢୁଥିବା ସମୟରେ ଝଙ୍କାର ପତ୍ରିକାରେ ତାଙ୍କ ଗପ ସ୍ମୃତିର ସହର । ଏ ଗପ ଲୋକପ୍ରିୟ ହୋଇଥିଲା ଓ ତାଙ୍କୁ ପାଠକୀୟ ସ୍ୱୀକୃତି ଆଣିଦେଇଥିଲା । ସେହି ସମୟରେ ତାଙ୍କର ଗଳ୍ପ ଇସ୍ତାହାର, ସୁଚରିତା ଓ ଗୋକର୍ଣ୍ଣିକା ଆଦି ପତ୍ରିକାରେ ମଧ୍ୟ ପ୍ରକାଶ ପାଉଥିଲା । ୧୯୮୧ ମସିହାରେ ତାଙ୍କର ପ୍ରଥମ ଉପନ୍ୟାସ ପର୍ଦ୍ଦାପଛର ଗୀତ ପ୍ରକାଶିତ ହୋଇଥିଲା । ପ୍ରକାଶକ ଥିଲେ କଟକର ବୁକ୍ସ ଆଣ୍ଡ ବୁକ୍ସ । ୨୦୧୮ ମସିହାରେ ମୟୂରଭଞ୍ଜରୁ ପ୍ରକାଶିତ ଉତ୍କଳପ୍ରଭାର ପୁନଃପ୍ରକାଶନ ସେ ଆରମ୍ଭ କରିଥିଲେ । ରଚନାବଳୀ ଏଯାବତ କବିତାଙ୍କର ୧୪ଟି ଗଳ୍ପ ସଂକଳନ, ୬ଟି ଉପନ୍ୟାସ ଓ ୧୧ଟି ପ୍ରବନ୍ଧ ସଂକଳନ ପ୍ରକାଶିତ ହୋଇସାରିଛି ।
ଉଇଲିଅମସ ସିଣ୍ଡ୍ରୋମ  (ଇଂରାଜୀ ଭାଷାରେ ବା ) ଏକ ବିକାଶମୂଳକ ବେମାରୀ   ଯାହା ଦେହର ଅନେକ ଅଙ୍ଗମାନଙ୍କୁ ପ୍ରଭାବିତ କରେ  । ଏହି ରୋଗ ହେଲେ ଚଉଡ଼ା କପାଳ, ଛୋଟ ନାକ ଓ ଫୁଲା ଗାଲ ହୁଏ ଯାହାକୁ ଏଲଫିନ  ଇଂରାଜୀରେ  " "  କୁହାଯାଏ । ବୌଦ୍ଧିକ ଅସାମର୍ଥ୍ୟ  , ଚିତ୍ର କରିବା ଭଳି ଭିଜୁଆଲ ସ୍ପାସିଆଲ ଟାସ୍କ ଓ ଭାଷା ସମସ୍ୟା ଇତ୍ୟାଦିରେ ସାମାନ୍ୟରୁ ମଧ୍ୟମ ଧରଣର ଅସୁବିଧା ହୁଏ । ଏମାନଙ୍କର ପ୍ରଭାବଶୀଳ ବ୍ୟକ୍ତିତ୍ୱ   ଥାଏ ଓ ଅଚିହ୍ନା ଲୋକଙ୍କ ସ‌ହିତ ସ‌ହଜରେ କଥାବାର୍ତ୍ତା କରିପାରନ୍ତି । ଏମାନଙ୍କର ଦାନ୍ତ ସମସ୍ୟା, ହୃତ୍‌ପିଣ୍ଡ ସମସ୍ୟା   ବିଶେଷତଃ ସୁପ୍ରାଭେଣ୍ଟିକୁଲାର ଆଓର୍ଟିକ ସ୍ଟେନୋସିସ   ଓ ସାମୟିକ ଅଧିକ ରକ୍ତ କ୍ୟାଲସିଅମ   ସ୍ତର ଦେଖାଯାଏ । ଉଇଲିଅମସ ସିଣ୍ଡ୍ରୋମ ଏକ ଜେନେଟିକ ସମସ୍ୟାଦ୍ୱାରା   ସୃଷ୍ଟି ହୁଏ ବିଶେଷତଃ କ୍ରୋମୋଜୋମ ୭ର  ( 7) ଦୁଇ ଲମ୍ବା ବାହୁରେ ଥିବା ୨୭ଟି ଜିନ ନଷ୍ଟ   ହୋଇଯାଇଥାଏ  । ମନୁଷ୍ୟ ତିଆରିରେ ଅହଂ ଭୂମିକା ଗ୍ରହଣ କରୁଥିବା ଶୁକ୍ରାଣୁ ବା ଡିମ୍ବାଣୁ ତିଆରି ହେବା ସମୟରେ ଏଭଳି ନିରୁଦ୍ଦେଶ୍ୟ ଘଟଣା ଘଟିଥାଏ । ଅଳ୍ପ କେତେକ କେଶ୍‌ରେ ଏହା ଅଟୋସୋମାଲ ଡୋମିନାଣ୍ଟ   ଆକାରରେ ବଂଶାନୁକ୍ରମରେ   ଯାଏ । ନିର୍ଦ୍ଦିଷ୍ଟ କେତେକ ଜିନ‌   ସ‌ହିତ ବିଭିନ୍ନ ଅସୁବିଧା ସଂଯୁକ୍ତ ହୋଇଥାଏ । ବିଭିନ୍ନ ଲକ୍ଷଣ ଦେଖି ଏହି ରୋଗ ସନ୍ଦେହ କରାଯାଏ ଓ ଜେନେଟିକ ଟେଷ୍ଟ   କରିବାପରେ ନିଶ୍ଚିତ କରାଯାଏ । ଏହି ରୋଗରେ ବିଶେଷ ଶିକ୍ଷା କାର୍ଯ୍ୟକ୍ରମ   ଓ ଚିକିତ୍ସା   କରାଯାଏ । ହୃତ୍‌ପିଣ୍ଡ ସମସ୍ୟା ଥିଲେ ଅପରେଶନ କରି ତାହାକୁ ଠିକ କରାଯାଇପାରେ । ଅଧିକ ରକ୍ତ କ୍ୟାଲସିଅମ ଥିଲେ ଖାଦ୍ୟ ପରିବର୍ତ୍ତନ ଓ ଆବଶ୍ୟକୀୟ ଔଷଧ ଦିଆଯାଏ । ସନ ୧୯୬୧ରେ ଜନ ସି ପି ଉଇଲିଅମସ  ( . ) ଏହି ରୋଗ ବିଷୟ ପ୍ରଥମେ ବର୍ଣ୍ଣନା କରିଥିଲେ  । ଏହି ରୋଗ ୭,୫୦୦ ଜଣରେ ଜଣକୁ ଆରମ୍ଭ କରି ୨୦,୦୦୦ ଜଣରେ ଜଣକୁ ଆକ୍ରମଣ କରେ । ହୃତ୍‌ପିଣ୍ଡ ସମସ୍ୟା ଥିବା ଯୋଗୁ ଏହି ରୋଗୀମାନଙ୍କର ଆୟୁଷ   ସାଧାରଣ ଜନସଂଖ୍ୟାଠାରୁ କମ୍ ଥାଏ ।
ପ୍ରାକୃତିକ ଭାବେ ମିଳୁଥିବା ଅଧିକାଂଶ ସମସ୍ଥାନିକ ଗୁଡ଼ିକ ସ୍ଥାୟୀ ଅଟନ୍ତି । ଓଜନିଆ ମୌଳିକ ଯଥା ଥାଲିଅମ୍  ( ୮୧), ସୀସା  ( ୮୨) ଓ ବିସ୍‌ମଥ୍  ( ୮୩) ଗୁଡ଼ିକର  'କିଛି'  ସମସ୍ଥାନିକ ଏବଂ ପୋଲୋନିଅମ୍  ( ୮୪)ଠାରୁ ଆରମ୍ଭ କରି ତା 'ଠାରୁ ଆହୁରି ଅଧିକ ଓଜନିଆ ମୌଳିକ ଗୁଡ଼ିକର ' ସମସ୍ତ ' ସମସ୍ଥାନିକ ସ୍ଥାୟୀ ନୁହନ୍ତି  (ନିଉକ୍ଲିଅନ୍ ପିଛା ବନ୍ଧନ ଶକ୍ତି ବହୁତ ଦୁର୍ବଳ) ଓ ଏକ ସ୍ଥାୟୀ ନାଭିରେ ପରିଣତ ହେବା ପର୍ଯ୍ୟନ୍ତ ବିକିରଣ କରିଚାଲନ୍ତି  । ଏହି ସ୍ୱତଃସ୍ଫୁର୍ତ ବିକିରଣ   ପ୍ରକ୍ରିୟାକୁ ତେଜସ୍କ୍ରିୟ କ୍ଷୟ  ( : ) କୁହାଯାଏ  ।
ଆଲିସା ଦାସ  (ଜନ୍ମ ୧୩ ସେପ୍ଟେମ୍ବର ୧୯୯୩) ଜଣେ ଭାରତୀୟ ମଡ଼େଲ୍ ଓ ଅଭିନେତ୍ରୀ ସେ ମୁଖ୍ୟତଃ ତାମିଲ କଥାଚ୍ଚିତ୍ରରେ କାମ କରନ୍ତି  । ଆଦ୍ୟ ଜୀବନ ଓ ବୃତ୍ତି ସେ ଓଡ଼ିଶାର ସୁନ୍ଦରଗଡ ଜିଲ୍ଲାରେ ଜନ୍ମ ହୋଇଥିଲେ, ଯେଉଁଠାରେ ସୁନ୍ଦରଗଡ ପବ୍ଲିକ୍ ସ୍କୁଲରେ ପାଠ ପଢ଼ିଥିଲେ, ପରେ ଏସ୍ ଆର୍ ଏମ୍ ଇନ୍‌ଷ୍ଟିଚ୍ୟୁଟ୍ ଅଫ୍ ସାଇନ୍ସ୍ ଏଣ୍ଡ୍ ଟେକ୍‌ନୋଲୋଜି, ଚେନ୍ନାଇରେ ବୈଷ୍ୟୟିକ ବିଦ୍ୟା ପଢ଼ିଥିଲେ । ସେ ଜଣେ ସଫ୍ଟ‌ୱେର୍ ଯନ୍ତ୍ରୀ । ୨୦୧୩ରେ ସେ ଡ଼େଲିଂ ଆରମ୍ଭ କରିଥିଲେ । ସେ ଆଇଏଫ୍ଏମ୍, ମିସ୍ ଚେନ୍ନାଇ ଓ ମିସ୍ ଉତ୍ସବ ପ୍ରଭୃତିର ଅନ୍ୟତମ ବିଚାରକ ଥିଲେ । ତାଙ୍କ ବାପା ସୁନ୍ଦରଗଡ ଟାଉନ୍ ହାଇ ସ୍କୁଲ୍‌ରୁ ଅବସର ନେଇଥିବା ଜଣେ ଶିକ୍ଷକ ଓ ମାଆ ସରକାରୀ ମହିଳା ମହାବିଦ୍ୟାଳୟ, ସୁନ୍ଦରଗଡର ଜଣେ ଅଧ୍ଧ୍ୟାପକ ଓ ଏନ୍‌ସିସି ଲ୍ୟୁଟିନାଣ୍ଟ୍   । ସେ କୋଚିଠାରେ ଅବସ୍ଥିତ ଅଗ୍ରଣୀ ଜୁଏଲାରୀ ଦଳ ଜୋୟାଲୁକ୍କାସର ବିଜ୍ଞାପନ କରିଥିଲେ । ସେ ଅଭିନୟ ଅପେକ୍ଷା ମଡ଼େଲିଂ ଅଧିକ କରନ୍ତି । ସେ ପ୍ରଥମ ଥର ପାଇଁ ତାମିଲ ଚଳଚ୍ଚିତ୍ର କଢ଼ିଲୁକୁ କନାଲାଇରେ ଜୟ ଆକାଶଙ୍କ ବିପକ୍ଷରେ ଅଭିନୟ କରିଥିଲେ ଓ ପରେ ସ୍ୱିସ୍ ରାଜା ଭଳି ଚଳଚ୍ଚିତ୍ରରେ କାମ କରିଥିଲେ ।
କ୍ରିକେଟ ଏକ ଖେଳର ନାମ ଯାହା ବ୍ୟାଟ ଏବଂ ବଲକୁ ନେଇ ୧୧ଜଣ ବିଶିଷ୍ଟ ଦୁଇ ଦଳ ଏକ କ୍ରିକେଟ ପଡ଼ିଆରେ ଖେଳନ୍ତି ଓ ପ୍ରତି ଦଳରେ ୧୧ ଜଣ ଖେଳାଳୀଙ୍କୁ ନେଇ ଖେଳାଯାଇଥାଏ । ପଡ଼ିଆର ମଧ୍ୟ ଭାଗରେ ୨୨ଗଜ ବିଶିଷ୍ଟ ଏକ ଆୟତ୍ତାକାର କ୍ଷେତ୍ର ଥାଏ ଯାହାକୁ ପିଚ୍ କୁହାଯାଏ । ଏହାର ଦୁଇ ମୁଣ୍ଡରେ ତିନୋଟି କରି କାଠ ନିର୍ମିତ ବାଡ଼ି ପୋତା ଯାଇଥାଏ ଯାହାକୁ ଉଇକେଟ କ‌ହନ୍ତି ଯେଉଁଥିରେ ତିନୋଟି ସ୍ଟମ୍ପ ଥାଏ । ପ୍ରତି ଉଇକେଟ ଆଗରେ ଗୋଟିଏ କରି କ୍ରିଜ ଥାଏ । ଦୁଇ ଦଳ ମଧ୍ୟରୁ ଗୋଟିଏ ଦଳକୁ ବ୍ୟାଟିଙ୍ଗ ଦଳ ଓ ଅନ୍ୟଟିକୁ କ୍ଷେତ୍ରରକ୍ଷକ ଦଳ କୁହାଯାଏ । ଏଥିରେ ଗୋଟିଏ ଦଳ ପ୍ରଥମେ ବ୍ୟାଟିଂ କରି ଅଧିକରୁ ଅଧିକ ଦୌଡ  ସ୍କୋର କରିବାକୁ ଚେଷ୍ଟା କରିବା ବେଳେ, ଦ୍ୱିତୀୟ ଦଳ ବୋଲିଂ ତଥା କ୍ଷେତ୍ରରକ୍ଷଣ  ଫିଲ୍ଡିଂ    କରିଥାନ୍ତି । ବ୍ୟାଟିଂ କରୁଥିବା ଦଳର ସମସ୍ତ ଖେଳାଳୀ ଆଉଟ କିମ୍ବା ଏକ ନିର୍ଦ୍ଧାରିତ ଓଭରର ବୋଲିଂ ଶେଷ ହେବା ପରେ ଦ୍ୱିତୀୟ ଦଳ ବ୍ୟାଟିଂ କରି, ପ୍ରଥମ ଦଳ ସ୍କୋର କରିଥିବା ଦୌଡ  କୁ ହାସିଲ କରିବାକୁ ଚେଷ୍ଟା କରିଥାନ୍ତି । ଖେଳର ପରିଣାମ ସର୍ବାଧିକ ଦୌଡ  ଉପରେ ନିର୍ଭର କରିଥାଏ । ବର୍ତ୍ତମାନ ଭାରତର ସବୁଠାରୁ ଲୋକପ୍ରିୟ ଖେଳ ହେଲା କ୍ରିକେଟ । ବର୍ତ୍ତମାନ କ୍ରିକେଟ ତିନୋଟି ଫର୍ମାଟରେ ଖେଳା ଯାଊଛି, ଯଥା ଟେଷ୍ଟକ୍ରିକେଟ, ଏକ ଦିବସୀୟ ବା ୱନ୍ ଡେ କ୍ରିକେଟ ଏବଂ ଟ୍ୱେଣ୍ଟି ଟ୍ୱେଣ୍ଟି କ୍ରିକେଟ । ଖେଳ ଆରମ୍ଭରେ ଗୋଟିଏ ଦଳର ଦୁଇ ଜଣ ବ୍ୟାଟ୍ସମ୍ୟାନ ଓ ଅନ୍ୟ ଦଳର ୧୧ଜଣ କ୍ଷେତ୍ରରକ୍ଷକ ପଡ଼ିଆକୁ ଯାଆନ୍ତି । ପିଚ୍‌ର ଗୋଟିଏ ମୁଣ୍ଡରୁ ଜଣେ ଖେଳାଳୀ ବା ବୋଲର୍ ଗୋଟିଏ ବଲ୍ ଧରି ଅନ୍ୟ ମୁଣ୍ଡରେ ଥିବା ଉଇକେଟ ଦିଗକୁ ଲକ୍ଷ କରି ଫୋପାଡ଼ନ୍ତି । ବିପକ୍ଷ ଦଳର ବ୍ୟାଟ ଧରିଥିବା ଖେଳାଳି ବା ସ୍ଟ୍ରାଇକର୍ ନିଜ ପାଖରେ ଥିବା ଉଇକେଟକୁ ବଲ୍ ବାଜିବାରୁ ରକ୍ଷା କରିବାକୁ ଚେଷ୍ଟା କରିବା ସଙ୍ଗେ ସଙ୍ଗେ ବଲ୍‌କୁ ମାରି ବିପରୀତ ଦିଗରେ ଥିବା ପିଚ୍‌ ଦିଗକୁ ଦୌଡ଼େ ଓ ସେଠାରେ ଠିଆ ହୋଇଥିବା ଖେଳାଳୀ ବା ନନ୍-ସ୍ଟ୍ରାଇକର୍ ମଧ୍ୟ ତାର ବିପରୀତ ଦିଗର ଉଇକେଟ ଆଡ଼କୁ ଦୌଡ଼େ ଅର୍ଥାତ ଉଭୟ ଖେଳାଳୀ ସ୍ଥାନ ବିନିମୟ କରନ୍ତି । ଉଭୟ ଖେଳାଳୀ ଗୋଟିଏ ଥର ଦୌଡ଼ ସମ୍ପୁର୍ଣ୍ଣ କଲେ ଏକ ରନ୍ ହିସାବ କରାଯାଏ । ଉଇକେଟରେ ବଲ୍ ବଜେଇବାକୁ ବୋଲର୍ ଲକ୍ଷ ରଖିବା ସ‌ହ ରନ୍ ନ କରେଇ ଦେବାକୁ ଚେଷ୍ଟା କରେ । ଜଣେ ବ୍ୟାଟ୍ସମ୍ୟାନ ବାହାରି ଗଲେ ଆଉ ଜଣେ ତା ବଦଳରେ ଆସି ଖେଳେ । ଆଉଟ କରିବା ନିମନ୍ତେ ବିଭିନ୍ନ ପନ୍ଥା ଅଛି । ସାଧାରଣତଃ ଉଇକେଟରେ ବଲ୍ ବାଜିଲେ ଆଉଟ ଦିଆଯାଏ । ଏହା ବ୍ୟତୀତ ବ୍ୟାଟ୍ସମ୍ୟାନ ବଲ ମାରି ସାରିବା ପରେ ବିପକ୍ଷ ଦଳ ସଭ୍ୟ କ୍ରିକେଟ ପଡ଼ିଆ ଭିତରେ ବଲ ଧରି ପକାଇଲେ ବ୍ୟାଟ୍ସମ୍ୟାନ ଆଉଟ୍ ହୁଏ । ରନ୍ ନେବା ନିମନ୍ତେ ଦୌଡ଼ୁଥିବା ବେଳେ ଉଇକେଟରେ ବଲ୍ ବାଜିଲେ ରନ୍ ଆଉଟ୍ ଦିଆଯାଏ । ଇତିହାସ ଏହି ଖେଳର ପ୍ରକୃତ ଆରମ୍ଭ ସମୟ ଜଣାନଥିଲେ ମଧ୍ୟ ଏହା ପ୍ରାୟ ୫୦୦ ବର୍ଷ ପୂର୍ବରୁ ଆରମ୍ଭ ହୋଇଥିଲା
ବାଲିଗୁଡ଼ା , କନ୍ଧମାଳ ଜିଲ୍ଲାର ଏକ ନିର୍ବାଚନ ମଣ୍ଡଳୀ । ଅବସ୍ଥିତି ଇତିହାସ ଦର୍ଶନୀୟ ସ୍ଥାନ ବାଲିଗୁଡ଼ା ସହରର ଆରାଧ୍ୟାଦେବୀ ହେଉଛନ୍ତି ମା ପାଟ୍ଟଖଣ୍ଡା  ସାରା ଓଡ଼ିଶାରେ ବାଲିଗୁଡ଼ା ମା ପାଟ୍ଟଖଣ୍ଡାଙ୍କ ପାଇଁ ପ୍ରସିଦ୍ଧ  ମା ପାଟ୍ଟଖଣ୍ଡାଙ୍କ ମନ୍ଦିର ବାଲିଗୁଡ଼ାର ମଧ୍ୟସ୍ଥଳରେ ଅବସ୍ଥିତ
ବୁର୍ଜାମ ପ୍ରତ୍ନତାତ୍ତ୍ୱିକ ସ୍ଥଳ, ଶ୍ରୀ ନଗରର ପୁରତାତ୍ୱିକ ମହତ୍ତ୍ୱପୂର୍ଣ୍ଣ କାଶ୍ମୀରିର ପ୍ରମୁଖ ଐତିହାସିକ ସ୍ଥଳ ଅଟେ । ପୁରାତତ୍ତ୍ୱ ଖୋଦେଇରେ ୩୦୦୦ ପୂର୍ବ ଓ ୧୦୦୦ ପୂର୍ବ ମଧ୍ୟରେ ସାଂସ୍କୃତିକ ମହତ୍ତ୍ୱର ଚରଣ ବିଷୟରେ ଜଣାଯାଇଥାଏ । କାଶ୍ମୀରିରେ ପ୍ରାଗୌତିହାସିକ ମାନବ ଗତିବିଧିର ପ୍ରତିନିଧିତ୍ୱ କରିବାକୁ ଯାଇ ସ୍ତରୀକୃତ ସାଂସ୍କୃତିକ ଜମାରେ ଉଲ୍ଲେଖିତ ହୋଇଥିବା ନିଷ୍କର୍ଷ, ବିସ୍ତୃତ ଅନୁସନ୍ଧାନ ଉପରେ ଆଧାରିତ ହୋଇଥାଏ ଯାହା ପ୍ରାଚୀନ ପନିପରିବା ଓ ଜୀବମାନଙ୍କ ସହିତ ଘଟଣା ସ୍ଥଳର ଭୌତିକ ପ୍ରମାଣ ପତ୍ରକୁ କବର କରିଥାଏ । ପୂରାତନତା  (କଳା, ବସ୍ତୁକଳା, ପ୍ରଥା, ଓ ଅନୁଷ୍ଠାନ)ରୁ ସଙ୍କେତ ମିଳିଥାଏ ଯେ, ବୁର୍ଜାମର ପ୍ରାଗୌତିହାସିକ ଲୋକମାନେ ମଧ୍ୟ ଏସିଆ ଏବଂ ପଶ୍ଚିମ ଏସିଆ ସହିତ ସମ୍ପର୍କ ସ୍ଥାପିତ କରିଥିଲେ  । ସ୍ଥାନୀୟ ଓ ବିଦେଶୀ ପ୍ରଭାବର କଥାବାର୍ତ୍ତା କଳା, ବସ୍ତୁକଳା, ପ୍ରଥା, ଅନୁଷ୍ଠାନ ଓ ଭାଷାଦ୍ୱାରା ପ୍ରଦର୍ଶିତ କରାଯାଇଥାଏ ଯାହା ମାଟିର ପାତ୍ର ଓ ଅନ୍ୟ କଳାକୃତିରେ ପ୍ରଦର୍ଶିତ ହୋଇଥାଏ । ଅବସ୍ଥିତି ବୁର୍ଜାମ ସ୍ଥାନ ଶ୍ରୀ ନଗର ଜିଲ୍ଲାରେ ଏହି ନାମର ଗ୍ରାମରେ ଏକ ପ୍ରାଗୌତିହାସିକ ବସ୍ତି ଅଟେ । ଏହା ନସିମ-ଶାଲୀମାର ମାର୍ଗରେ ଶ୍ରୀଲଙ୍କାର ଉତ୍ତର-ପୂର୍ବରେ 16  (9.9 ) ଅବସ୍ଥିତ ରହିଛି  । ଏହି ସ୍ଥାନର ଉଚ୍ଚତା ସମୁଦ୍ର ସ୍ତରରୁ ତଳ1,800  (5,900 ) ପର୍ଯ୍ୟନ୍ତ ରହିଛି  । ଏହା ଭାରତର ଉତ୍ତରରେ ଖନନ ଯୁକ୍ତ ନବପାଷାଣ ସ୍ଥଳ ଅଟେ । ଏହି ସ୍ଥଳ ଏକ ପ୍ରାଚୀନ ହ୍ରଦର ବିସ୍ତାରରେ ରହିଛି । କାଶ୍ମୀରି ଭାଷାରେ ବୁର୍ଜାମର ଅର୍ଥ,  "ଭୋଜବୃକ୍ଷ"  ଏକ ଗଛର ପ୍ରଜାତି  ଯାହା ସାଧାରଣତଃ 3,000 4,200  (9,800 13,800 ) ଉଚ୍ଚତା ସୀମାରେ ହିମାଳୟରେ ବଢ଼ିଥାଏ  ଅଟେ । ଇତିହାସ 1936 ମସିହାରେ ବୁର୍ଜାମ ସ୍ଥଳରେ ପ୍ରଥମ ଖନନ ଏକ ସୀମିତ ଅଭ୍ୟାସ ଥିଲା, ଯେପରି       ଅଭିଯାନ  " "  ଓ  " . " ଙ୍କ ଅଧ୍ୟକ୍ଷତାରେ କରାଯାଇଥିଲା । ଭାରତୀୟ ପୁରାତତ୍ତ୍ୱ ସର୍ବେକ୍ଷଣର  "ଫ୍ରଣ୍ଟିୟର ସର୍କଲ"  1960 ଓ 1971ର ମଧ୍ୟବର୍ତ୍ତୀ ସ୍ଥାନର ବିସ୍ତୃତ ଅନୁସନ୍ଧାନ କରିଥିଲେ । ବୁର୍ଜାମ ତ୍ରାଳ ସହର ପାଖେ   କ୍ଷେତ୍ରରେ ଏକ ଅନ୍ୟ ସମ୍ବିଧାନ ସ୍ଥାନର ପ୍ରତିନିଧିତ୍ତ୍ୱ କରିଅଛି । ଏହାଛଡା ହରିପରିଗମ ଓ ଅବନ୍ତିପୁରା ଗୋଟିଏ କ୍ଷେତ୍ରରେ ସମ୍ବନ୍ଧିତ ରହିଛି । ଏହି ସ୍ଥାନକୁ 15 ଏପ୍ରିଲ 2014 ମସିହାରେ ଏକ  " "  ୟୁନେସ୍କୋ   ରୂପେ ଶିଳାଲେଖ ପାଇଁ ନାମାଙ୍କିତ କରାଯାଇଥିଲା , କିନ୍ତୁ ଏବେ ପର୍ଯ୍ୟନ୍ତ ଏହାକୁ ମଞ୍ଜୁରୀ ଦିଆଯାଇ ନାହିଁ । ଆବିଷ୍କାର ବୁର୍ଜାମରେ ଖନନ ଉର୍ଦ୍ଧ୍ୱଧାର  (ଗଭୀର ଯୁକ୍ତ) ଓ ଆନୁଭୂମିକ ଦେଶ ଦ୍ୱୟରେ କରାଯାଇ ଥିଲା ; ଏହା ଗଭୀରତା , ସ୍ତରୀକରଣର ସୁବିଧା ପ୍ରଦାନ କରିଥିଲା ଯଦ୍ୱାରା ପ୍ରତ୍ୟେକ ସ୍ତରୀକରଣର ଚରଣ ବଦ୍ଧ ଉପାୟରେ ସମସ୍ତରୀୟ ଉତ୍ଖନନଦ୍ୱାରା ପ୍ରଦାନ କରାଯାଇଥିଲା  । ସେହି ସ୍ଥାନରେ ନିରନ୍ତର ବ୍ୟବସାୟିକ ଅନୁକ୍ରମର ଚାରି କାଳ 1960ରୁ 1971 ପର୍ଯ୍ୟନ୍ତ 11 ବର୍ଷର ଅନୁସନ୍ଧାନ ଅନୁସାରେ ପ୍ରଲେଖିତ କରାଯାଇଥିଲା । ବୁର୍ଜାମରେ ମିଳିଥିବା ନବପାଷାଣ କାଳୀନ ମନୁଷ୍ୟ ମାନଙ୍କ କଙ୍କାଳର ଅବଶେଷ ସିନ୍ଧୁଘାଟୀ ସଭ୍ୟତାର ହଡ଼ପ୍ପାରେ ମିଳିଥିବା ଜିନିଷ ଅଟେ ।
ତାମସା ଉତ୍ତର ଓଡ଼ିଶାରେପଭଦ୍ରକ ଓ ଆଖପାଖ ଅଞ୍ଚଳରେ ପରଚଳିତ ଏକ ପ୍ରକାର ଲୋକକଳା ଅଟେ । ଏହା ଚୈତ୍ର ମାସରେ ରୀତିବଦ୍ଧ ଭାବେ ଅନୁଷ୍ଠିତ ହେଉଥିବାରୁ ଏହା ଚଇତି ତାମସା ଭାବେ ଅଧିକ ପରିଚିତ । ସମୟ ପ୍ରତି ବର୍ଷ ଚୈତ୍ର ମାସ ଶେଷରେ ମହାଦେବଙ୍କ ଘଟ ଯାତ୍ରା ସହିତ ତାମସା ଅଭିନୀତ ହୋଇଥାଏ । ପୂର୍ବରୁ ଚୈତ୍ର ମାସ ଶେଷ ସାତ ଦିନରେ ବିଭିନ୍ନ ତାମସା ଅଭିନୀତ ହୋଇ ପଣା ସଂକ୍ରାନ୍ତିରେ ଶେଷ ହେଉଥିଲା । ଆଜିକାଲି ମାତ୍ର ଗୋଟିଏ ଦିନ କେବଳ ମୋଗଲ ତାମସାର ଅଭିନୟ ହେଉଥିବା ଦେଖାଯାଏ । ଶିବ ମନ୍ଦିର ସମ୍ମୁଖରେ ତାମସା ଅଭିନୀତ ହେବା ବିଧି ଏବେ ପର୍ଯ୍ୟନ୍ତ ଚାଲିଆସୁଛି । ଇତିହାସ ପ୍ରକାରଭେଦ ଚଇତି ତାମସା ସାତ ପ୍ରକାର । ମୋଗଲ ତାମସା ଏହାର ଏକ ଅଂଶବିଶେଷ ହୋଇଥିଲେହେଁ ଅନ୍ୟ ତାମସାଗୁଡ଼ିକ ଅଭିନୟ ଅଭାବରୁ ଏହାକୁ କେହି ଚଇତି ତାମସା ନ କହି ମୋଗଲ ତାମସା ବୋଲି କହି ଆସୁଛନ୍ତି । କଳାକାର ତଳେ ଚଇତି ତାମସାର ବିଭିନ୍ନ ଅଭିନେତା ଓ ବାଦ୍ୟଯନ୍ତ୍ରକାରମାନଙ୍କ ନାମ ଦିଆଯାଇଛି । ଏମାନଙ୍କ ମଧ୍ୟରୁ ଅଧିକାଂଶ ବ୍ୟକ୍ତି ମୃତ ଓ ଅଳ୍ପ କେତେଜଣ ବୟସ୍କ । ଏହି କଳାକାରମାନଙ୍କ ଅବଦାନ ଯୋଗୁଁ ମୋଗଲ ତାମସା ବଞ୍ଚିରହିଛି ।
ପ୍ରତିଶବ୍ଦ - ଜରାୟୁ ମୁଖ କର୍କଟ, ସର୍ଭାଇକାଲ କର୍କଟ   ଜରାୟୁ ଗ୍ରୀବା କର୍କଟ ବା ଗର୍ଭାଶୟ ଗ୍ରୀବା କର୍କଟ  (ଇଂରାଜୀରେ ) ଏକ ପ୍ରକାର କର୍କଟ ରୋଗ ଯାହା ଜରାୟୁ ଗ୍ରୀବାରୁ   ସୃଷ୍ଟି ହୁଏ  । ଜୀବକୋଷମାନଙ୍କର ଅନିୟମିତ ତ‌ଥା ଅସ୍ୱାଭାବିକ ସଂଖ୍ୟା ବୃଦ୍ଧି ହୋଇ ନିକଟ ଓ ଦୂରବର୍ତ୍ତୀ ସ୍ଥାନ‌କୁ ମାଡ଼ିଯାଏ । ପ୍ରାରମ୍ଭରୁ କୌଣସି ଲକ୍ଷଣ ନ ଥାଏ । ପରେ ହେଉଥିବା ଲକ୍ଷଣ ସମୂହ ହେଉଛି ଯୋନୀପଥରୁ ରକ୍ତସ୍ରାବ, ଶ୍ରୋଣୀରେ ଯନ୍ତ୍ରଣା  , ଯୌନ‌କ୍ରିୟା ସମୟରେ କଷ୍ଟ । ହାରାହାରି ୯୦ % ରୋଗୀଙ୍କ କ୍ଷେତ୍ରରେ ମାନବ ପାପିଲୋମା ଭୁତାଣୁ ବା ଏଚ.ପି.ଭି.   ଏହାର କାରଣ ବୋଲି ଜଣାଯାଏ, କିନ୍ତୁ ଅଧିକାଂଶ ଏଚ.ପି.ଭି. ସଂକ୍ରମିତ ମହିଲାଙ୍କର ଏହି କର୍କଟ ହୁଏ ନାହିଁ । ଅନ୍ୟାନ୍ୟ ସଙ୍କଟ ଜନ‌କ ଅବସ୍ଥା ମଧ୍ୟରେ ଧୁମ୍ରପାନ, ଦୂର୍ବଳ ଇମ୍ମ୍ୟୁନ ସିସ୍ଟମ, ଜନ୍ମ ନିରୋଧ ବଟିକା ବ୍ୟବ‌ହାର, ଅଳ୍ପ ବୟଷରେ ଯୌନ ସମ୍ଭୋଗ, ଏକାଧିକ ଯୌନ ଭାଗୀଦାରମାନଙ୍କ ନାମ ନିଆଯାଏ କିନ୍ତୁ ଏଗୁଡ଼ିକ ସ୍ୱଳ୍ପ ଗୁରୁତ୍ତ୍ୱପୂର୍ଣ୍ଣ । ଦଶ କୋଡ଼ିଏ ବର୍ଷର ପ୍ରାକ୍‌ କର୍କଟ ଅବସ୍ଥା ପରେ ଏହା ବାହାରେ । ଏକାଧିକ ପ୍ରକାର ଜରାୟୁ ଗ୍ରୀବା କର୍କଟ ଦେଖାଯାଏ । ଏମାନଙ୍କ ମଧ୍ୟରୁ ୯୦ % ହେଉଛି ସ୍କ୍ୱାମସ୍ ସେଲ କର୍କଟ  , ୧୦% ଆଡେନୋ କର୍କଟ   ଓ ଏକ ସ୍ୱଳ୍ପ ଅଂଶ ଅନ୍ୟାନ୍ୟ ପ୍ରକାର ଦେଖାଯାଆନ୍ତି । ମେଡିକାଲ ଇମେଜିଙ୍ଗଦ୍ୱାରା   ଏହା ସ୍ଥାନାନ୍ତର ହୋଇଛି କି ନାହିଁ ଜଣାପଡ଼େ । ଏହି ରୋଗ କରାଉଥିବା ଦୁଇ ପ୍ରଜାତିର ଏଚ.ପି.ଭି. ଟିକା   ଉପଲବ୍ଧ ଅଛି ଯାହା ୬୫ରୁ ୭୫ % ଜରାୟୁ ଗ୍ରୀବା କର୍କଟରୁ ରକ୍ଷା କରେ । ତ‌ଥାପି ରୋଗ ସଙ୍କଟ ଥିବାରୁ ନିୟମିତ ପାପ ସ୍ମିଅର   ନେଇ ପରୀକ୍ଷା କରିବାକୁ ଉପଦେଶ ଦିଆଯାଏ । ଯୌନ ସମ୍ଭୋଗ ଆଦୌ ନ କଲେ, ଅଳ୍ପ ଲୋକଙ୍କ ସଙ୍ଗେ କଲେ ଓ କଣ୍ଡୋମ ବ୍ୟବ‌ହାର କଲେ ରୋଗ ନ ହୋଇପାରେ । ପାପ ସ୍ମିଅର କରି ବା ଆସେଟିକ ଏସିଡ ପରୀକ୍ଷା କରି ପ୍ରାକ୍ ଜରାୟୁ ଗ୍ରୀବା କର୍କଟ ଥିବା ଜଣାପଡ଼ିଲେ ଚିକିତ୍ସା କରି ରହି ରୋଗକୁ ପ୍ରତିରୋଧ କରାଯାଇପାରେ । ଅପରେଶନ, କେମୋଥେରାପି ଓ ରେଡିଓଥେରାପି ସାହାଯ୍ୟରେ ଏହାର ମିଶ୍ରିତ ଚିକିତ୍ସା କରାଯାଏ । ଆମେରିକାରେ ଏହାର ପାଞ୍ଚ ବର୍ଷିଆ ଆୟୁଷ ପ୍ରାୟ ୬୮ % । କେତେ ଶୀଘ୍ର ଏହାର ରୋଗ ନିର୍ଣ୍ଣୟ ହୋଇଛି, ତାହା ଉପରେ ଏହି ଚିକିତ୍ସା ଫଳାଫଳ ନିର୍ଭର କରେ । ପୃଥିବୀରେ ସମୁଦାୟ କର୍କଟ ରୋଗ ମଧ୍ୟରେ ଏହାର ସ୍ଥାନ ଚତୁର୍ଥ ଓ ମହିଳା କର୍କଟ ମୃତ୍ୟୁ କାରଣ ମଧ୍ୟରେ ମଧ୍ୟ ଏହାର ସ୍ଥାନ ଚତୁର୍ଥ । ସନ ୨୦୧୨ରେ ୫୨୮,୦୦୦ ଜରାୟୁ ଗ୍ରୀବା କର୍କଟ ରୋଗୀଙ୍କ ମଧ୍ୟରୁ ୨୬୬,୦୦୦ ମୃତ୍ୟୁ ହୋଇଥିଲା । ଏହି ଆକଳାନ ସମୁଦାୟ କର୍କଟ ରୋଗର ଓ ସମୁଦାୟ କର୍କଟ ମୃତ୍ୟୁ ସଂଖ୍ୟାର ୮ % । ବିକାଶଶୀଳ ଦେଶମାନଙ୍କରେ ପ୍ରାୟ ୭୫ % ରୋଗୀ ଦେଖାଯାଆନ୍ତି । ସ୍ୱଳ୍ପ ଆମଦାନୀକାରି ଦେଶମାନଙ୍କରେ କର୍କଟ ମୃତ୍ୟର ଏହା ଏକ ସାଧାରଣ କାରଣ । ବିକଶିତ ଦେଶମାନଙ୍କରେ ସ୍କ୍ରିନିଙ୍ଗ ଯୋଗୁ ଏହି ରୋଗ ହାର ନାଟକୀୟ ଭାବେ କମିଛି । ଡାକ୍ତରୀ ଗବେଷଣା ଫଳରେ ହେଲା   ନାମକ ବିଖ୍ୟାତ ସେଲ ଲାଇନ ଆବିଷ୍କୃତ ହୋଇଛି ଯାହା ହେନରିଏଟ୍ଟା ଲାକ୍ସ   ନାମକ କର୍କଟ ରୋଗୀର ଜୀବକୋଷରୁ ବିକଶିତ କରାଯାଇଛି ।
ଶ୍ରୁତି ମହାପାତ୍ର  (ଜନ୍ମ: ୨୯ ସେପ୍ଟେମ୍ବର ୧୯୬୩) ଜଣେ ଭାରତୀୟ ସମାଜସେବୀ  । ସେ ଶାରିରୀକ ବିକଳାଙ୍ଗ ଥିବା ବ୍ୟକ୍ତିଙ୍କ ଅଧିକାର ଓ ଅନ୍ତର୍ନିହିତ ଗୁଣର ବିକାଶ ଦିଗରେ କାର୍ଯ୍ୟକରନ୍ତି ଓ ଏହି କାର୍ଯ୍ୟ ପାଇଁ  "ସ୍ୱାଭିମାନ"  ନାମକ ଏକ ଅଣଲାଭକାରୀ ସଂଗଠନ ଆରମ୍ଭ କରିଥିଲେ । ତାଙ୍କର ଏହି ଉଲ୍ଲେଖନୀୟ ଅବଦାନ ନିମନ୍ତେ ୨୦୨୧ରେ ଭାରତ ସରକାରଙ୍କ କେନ୍ଦ୍ର ମହିଳା ଓ ଶିଶୁକଲ୍ୟାଣ ମନ୍ତ୍ରଣାଳୟ ତାଙ୍କୁ ନାରୀ ଶକ୍ତି ପୁରସ୍କାର ପ୍ରଦାନ କରିଥିଲେ । ଜୀବନୀ ଶ୍ରୁତି ମହାପାତ୍ର ଓଡ଼ିଶାର କଟକଠାରେ ୧୯୬୩ ସେପ୍ଟେମ୍ବର ୨୯ରେ ଜନ୍ମଗ୍ରହଣ କରିଥିଲେ । ଶିକ୍ଷା ୧୯୭୮ରେ ସେ ସ୍ୱର୍ଣ୍ଣପଦକ ସହ ବିଜ୍ଞାନରେ ସ୍ନାତକୋତ୍ତର  (ଏମଏସସି) ପାସ କରିଥିଲେ  । ପରେ ସେ ଡେଭଲପମେଣ୍ଟାଲ‌ ବାୟୋଲୋଜିରେ ଡକ୍ଟରେଟ କରିଥିଲେ । ୧୯୮୪ ମସିହାରେ ୨୪ବର୍ଷ ବୟସରେ ସେ ସିଭିଲ‌ ସର୍ଭିସ ପରୀକ୍ଷାରେ କୃତକାର୍ଯ୍ୟ ହୋଇଥିଲେ ମଧ୍ୟ ଚାକିରୀରେ ଯୋଗଦାନ ଦେବାର ଅଳ୍ପ ଦିନ ପୂର୍ବରୁ ସେ ଏକ ସଡ଼କ ଦୁର୍ଘଟଣାର ସମ୍ମୁଖୀନ ହୋଇଥିଲେ । ଏହି ଦୁର୍ଘଟଣାରେ ତାଙ୍କର ଦୁଇଟି ଯାକ ଗୋଡ଼ ଅଚଳ ହୋଇଯାଇଥିଲା । ଏହା ଫଳରେ ତାଙ୍କୁ ଚାକିରୀରେ ଯୋଗଦେବା ପାଇଁ ସରକାର ମନା କରିଥିଲେ । ବୃତ୍ତି ୧୯୮୭ରୁ ୧୯୯୬ ପର୍ଯ୍ୟନ୍ତ ସେ ଓଡ଼ିଶା ସରକାରଙ୍କଦ୍ୱାରା ଆୟୋଜିତ କାର୍ଯ୍ୟକ୍ରମରେ ସିଭିଲ ସର୍ଭିସ ପାଇଁ ପ୍ରସ୍ତୁତ ହେଉଥିବା ବିଦ୍ୟାର୍ଥୀମାନଙ୍କୁ ପ୍ରଶିକ୍ଷଣ ଦେଇଥିଲେ । ଏହି କାର୍ଯ୍ୟକ୍ରମର ଫଳସ୍ୱରୂପ ପ୍ରାୟ ୩୦୦ ଜଣ ବିଦ୍ୟାର୍ଥୀ ସଫଳ ହେବା ସହ ବିଭିନ୍ନ ସରକାରୀ ସଂସ୍ଥା ଓ ଅନୁଷ୍ଠାନରେ ନିଜର ଚାକିରୀ ଜୀବନ ଆରମ୍ଭ କରିଥିଲେ ।  "ସ୍ୱାଭିମାନ"  ଅନୁଷ୍ଠାନର ସ୍ଥାପନା ସେ ୨୦୦୧ରେ ସ୍ୱାଭିମାନ ନାମକ ଏକ ଅଣଲାଭକାରୀ ଅନୁଷ୍ଠାନର ପ୍ରତିଷ୍ଠା କରିଥିଲେ । ଏହି ଅନୁଷ୍ଠାନ ଓଡ଼ିଶା ତଥା ଭାରତରେ ଶାରିରୀକ ବିକଳାଙ୍ଗତା ଥିବା ବ୍ୟକ୍ତିମାନଙ୍କ ଅଧିକାର ଓ ବିଭିନ୍ନ ଗୁଣର ବିକାଶ ନିମନ୍ତେ କାର୍ଯ୍ୟ କରେ । ସେ ଏହା ମାଧ୍ୟମରେ ୧୫ ବର୍ଷ ଧରି ଛୋଟ ଛୋଟ ଶାରିରୀକ ବିକଳାଙ୍ଗତା ଥିବା ପିଲାମାନଙ୍କ ଅନ୍ତର୍ନିହିତ ଗୁଣର ବିକାଶ ପାଇଁ  "ଅଞ୍ଜଳି"  ନାମକ ଏକ କାଯ୍ୟକ୍ରମ ଆୟୋଜନ କରି ଆସୁଛନ୍ତି । ସମ୍ମାନ ଓ ପୁରସ୍କାର ୧୯୭୮ରେ ସେ ଉତ୍କଳ ବିଶ୍ୱବିଦ୍ୟାଳୟ ପକ୍ଷରୁ କୃତି ଛାତ୍ରୀ ପୁରସ୍କାର ପାଇଥିଲେ । ୧୯୮୦, ୧୯୮୧ ଏବଂ ୧୯୮୨ ମସିହାରେ ତିନିଥର ସେ ରାଷ୍ଟ୍ରୀୟ ଡିବେଟ‌ ଚାମ୍ପିୟନ‌ ହୋଇଥିଲେ । ୧୯୮୪ ମସିହାରେ ୨୪ବର୍ଷ ବୟସରେ ସେ ସିଭିଲ‌ ସର୍ଭିସ ପରୀକ୍ଷାରେ କୃତକାର୍ଯ୍ୟ ହୋଇଥିଲେ । ସେ ୧୯୯୨ ମସିହାରେ ରାଷ୍ଟ୍ରୀୟ ଯୁବ ବୈଜ୍ଞାନିକ ପୁରସ୍କାର, ୧୯୯୫ରେ  "ଓମେନ ‌ ଅଫ ଦ ଇୟର‌ ଆଓ୍ବାର୍ଡ ", ୨୦୦୧ରେ ରେଡ କ୍ରସ ‌ ଆଓ୍ବାର୍ଡ, ୨୦୧୦ରେ ସିଏନଏନ‌ - ଆଇବିଏନ‌ ରିୟଲ‌ ହିରୋ ସମ୍ମାନ, ଏବଂ ୨୦୨୧ରେ ଭାରତ ସରକାରଙ୍କ କେନ୍ଦ୍ର ମହିଳା ଓ ଶିଶୁକଲ୍ୟାଣ ମନ୍ତ୍ରଣାଳୟ ତରଫରୁ ନାରୀ ଶକ୍ତି ପୁରସ୍କାର ପାଇଥିଲେ ।
ରାଜକିଶୋର ପଟ୍ଟନାୟକ  ( ୮ ଅପ୍ରେଲ ୧୯୧୭ - ୦୧ ମାର୍ଚ୍ଚ ୧୯୯୭ ) ଜଣେ ଓଡ଼ିଆ ଗାଳ୍ପିକ, ଔପନ୍ୟାସିକ, ନାଟ୍ୟକାର ଓ ଓଡ଼ିଆ ଅଧ୍ୟାପକ ଥିଲେ  । ସେ ଓଡ଼ିଆ ସାହିତ୍ୟରେ ନବନାଟ୍ୟ ଆନ୍ଦୋଳନର ମୁଖ୍ୟ ପୁରୋଧା ଥିଲେ । ଜୀବନ କାଳ ରାଜକିଶୋର ୧୯୧୭ ମସିହାରେ କଲିକତାର  'ଗ୍ରେ ଷ୍ଟ୍ରିଟ' ରେ ଜନ୍ମ ହୋଇଥିଲେ । ତାଙ୍କ ପିତା ଶ୍ରୀବତ୍ସ ପଟ୍ଟନାୟକ ଥିଲେ ଜଣେ ସରକାରୀ କର୍ମଚାରୀ । ମାତାଙ୍କ ନାମ ଥିଲା ସୁନ୍ଦରମଣି ଦେବୀ । ତାଙ୍କ ପୈତୃକ ଗ୍ରାମ ଥିଲା ଗଞ୍ଜାମ ଜିଲ୍ଲାର ଭଞ୍ଜନଗର ନିକଟସ୍ଥ ରସୁଲୁକୁଣ୍ଡା । ସେ ଜଣେ ମେଧାବୀ ଛାତ୍ର ଓ ଉତ୍ତମ ଖେଳାଳି ଥିଲେ । ସେ ରେଭେନ୍ସା ମହାବିଦ୍ୟାଳୟରୁ ବିଜ୍ଞାନରେ ସ୍ନାତକ ପାସ କରି ଆଇନ ପଢ଼ିଥିଲେ । ସାଇକେଲ ରେସିଂରେ ସେ ଚମ୍ପିୟାନ ହୋଇଥିଲେ ଓ ତାଙ୍କର ଏକ ରେକର୍ଡ଼ ୪୦ବର୍ଷ ଧରି ବଳବତ୍ତର ରହିଥିଲା । ୧୯୪୦ ମସିହାରୁ କଟକରେ ସେ ଓକିଲାତି କରୁଥିଲେ । କିଛିଦିନ ଆଇନ ପାଠର ଅଧ୍ୟାପନା ମଧ୍ୟ କରିଥିଲେ । ସାହିତ୍ୟ କ୍ଷେତ୍ରରେ ସରକାରଙ୍କ ହସ୍ତକ୍ଷେପରେ ସେ ପ୍ରବଳ ବିରୋଧୀ ଥିଲେ । ସରକାରୀ ପରିଚାଳନାରେ ଓଡ଼ିଶା ସାହିତ୍ୟ ଏକାଡେମୀ ' ଗଠନର ସେ ତୀବ୍ର ବିରୋଧ କରିଥିଲେ । ସେ ବୟାଳିଶ ବୟସରେ ବିବାହ କରିଥିଲେ । ପତ୍ନୀ ଶୈଳବାଳା ମଧ୍ୟ ଜଣେ ଓକିଲ ଥିଲେ । ସ୍ୱଚ୍ଛଳ ପରିବାରରେ ଜନ୍ମ ହୋଇଥିବା ସତ୍ତ୍ୱେ ତାଙ୍କ ଜୀବନ ଅଭାବ ଅନାଟନରେ ବିତିଥିଲା । ସାହିତ୍ୟ ସର୍ଜନା ୧୯୩୪ ମସିହା ମାର୍ଚ୍ଚମାସରୁ ରାଜକିଶୋରଙ୍କର ସାରସ୍ୱତ ଜୀବନ ଆରମ୍ଭ ହୋଇଥିଲା । ସେ ସମୟରେ ସେ ନିଜର ପ୍ରଥମ ଉପନ୍ୟାସ ଲେଖିଥିଲେ । କିନ୍ତୁ ତାହା ଅସମ୍ପୂର୍ଣ୍ଣ ରହିଥିଲା । ୧୯୩୭ ମସିହାରେ ରେଭେନ୍ସାରେ ପଢୁଥିବା ସମୟରେ ସେ ନବଭାରତ ପତ୍ରିକାରେ ଧାରାବାହିକ ଭାବରେ  'ମୋ ଚିଠି ଫାଇଲ'  ଶୀର୍ଷକରେ ଲେଖାଲେଖି ଆରମ୍ଭ କରିଥିଲେ । ସେ ଲେଖା ସବୁ ପରବର୍ତ୍ତୀ ସମୟରେ  'ପଞ୍ଜୁରୀ ପକ୍ଷୀ'  ନାମରେ ପ୍ରକାଶ ପାଇଥିଲା ।
ସାମୁଏଲ ନାୟକ ଜଣେ ଓଡ଼ିଆ ନାଟ୍ୟକାର ଓ ଗୀତିକାର। ତାଙ୍କ ଲିଖିତ ସନ୍ଧ୍ୟାତାରା ନିଶୀଥ ବାତାୟନେ ଗୀତଟି ନିର୍ମଳା ମିଶ୍ରଙ୍କ କଣ୍ଠରେ ବେଶ ଲୋକପ୍ରିୟ। ଦୃଶ୍ୟବନ୍ଧ ୧  ଏମାନଙ୍କ ମଧ୍ୟରୁ ସାମୁଏଲ ନାୟକ, ନୟନ କିଶୋର ମହାନ୍ତି, ବସନ୍ତ କୁମାରୀ ଦେବୀ, ଧର୍ମାନନ୍ଦ ନାୟକ ଓ ଯଦୁମଣି...  ( . 14) ୨  ଆକାଶବାଣୀ। ଦୀର୍ ତିନି ଦଶନ୍ି ଧରି. ନାନା ତତ୍ତ୍ୱ ... ସନ୍ୀପ ସାମୁଏଲ ନାୟକ ଏହି ରାଜ୍ୟ. ସ୍ରୀୟ ପ୍ତିଗ ୩  ଚତୁରଙ୍ଗ ... ପ୍ରଥମ ସଂଖ୍ୟ ୧୯୪୬ ମସିହାରେ ପ୍ରକାଶିତ ହୋଇଥିଲା ଏବଂ ବ୍ରଜେନ୍ଦ୍ର ନାରାୟଣ ସିଂହଦେବ ଏହାର ସମ୍ପାଦକ ଥିଲେ। ଏହାର ଗୋଟିଏ ସମ୍ପାଦକ ସଂଘ ଥିଲା ଏବଂ କାଳିନ୍ଦୀଚରଣ ପାଣିଗ୍ରାହୀ, ବଳଭଦ୍ର ବହିଦାର, ପ୍ରଭାତ କୁମାର ମୁଖୋପାଧ୍ୟାୟ, ନିତ୍ୟାନନ୍ଦ ବହିଦାର, ବିଧୁଭୂଷଣ ଗୁରୁ ଓ ସାମୁଏଲ ନାୟକ ଏହି ସଂଘର ସଭ୍ୟ ଥିଲେ। ପତ୍ରିକାଟିରେ କବିତା, ଗପ, ପ୍ରବନ୍ଧ, ସାହିତ୍ୟ ସମାଲୋଚନା, ଜ୍ଞାନବିଜ୍ଞାନ ଆଦି ପ୍ରକାଶ ପାଉଥିଲା। ମୁଖ୍ୟ ଲେଖକଙ୍କ ଭିତରେ ଥିଲେ ଶଶିଭୂଷଣ ରାୟ, ରାଜକିଶୋର ରାୟ, କାଳିନ୍ଦୀଚରଣ ପାଣିଗ୍ରାହୀ, ଗୌରୀକୁମାର ବ୍ରହ୍ମା, ସରଳା ଦେବୀ, ଜାନକୀବଲ୍ଲଭ ମହାନ୍ତି, ସୂର୍ଯ୍ୟକାନ୍ତ ଦାସ, ଶ୍ରଦ୍ଧାକର ସୂପକାର ଆଦି। କିଛି ଲେଖକ ଛଦ୍ମ ନାଁ ମଧ୍ୟ ବ୍ୟବହାର କରୁଥିଲେ।
ଛାଞ୍ଚ:ତିଆରି ଚାଲୁଛି ମେଧା ପାଟକର  (୧ ଡିସେମ୍ବର ୧୯୫୪), ଜଣେ ସମାଜସେବୀ ଯେ କି ଆଦିବାସୀ,ଦଳିତ, ଚାଷୀ, ଶ୍ରମିକ ଏବଂ ମହିଳାଙ୍କ ପ୍ରତି ହଉଥିବା ଅନ୍ୟାୟ ବିରୋଧରେ ବିଭିନ୍ନ ପ୍ରକାରର କାର୍ଯ୍ୟ କରନ୍ତି ଏବଂ ସେ ବିଭିନ୍ନ ରାଜନୈତିକ ଓ ମହତ୍ୱପୂର୍ଣ୍ଣ କାର୍ଯ୍ୟ କରିଛନ୍ତି । ସେ ତିନୋଟି ରାଜ୍ୟର:ମଧ୍ୟପ୍ରଦେଶ, ମହାରାଷ୍ଟ୍ର, ଏବଂ ଗୁଜରାଟ ୩୧ ବର୍ଷ ପୁରୁଣା ଲୋକମାନଙ୍କୁ ନେଇ ଆନ୍ଦୋଳନ ଆରମ୍ଭ କରିଥିଲେ।ନର୍ମଦା ବଞ୍ଚାଅ ଆନ୍ଦୋଳନ (ଏନବିଏ) ଉଦ୍ଦେଶ୍ୟ ଥିଲା କି ଡ୍ୟାମ କାର୍ଯ୍ୟରେ ଅସୁବିଧାର ସମ୍ମୁଖୀନ ହେଇଥିବା ଲୋକମାନଙ୍କୁ ଉଚିତ ନ୍ୟାୟ ମିଳୁ । ସେ ନ୍ୟାସନାଲ ଆଲେଆନ୍ସ ଅଫ୍ ପିପୁଲ ମୁମ୍ବମେଣ୍ଟ, ଏବଂ ଅାଲେଆନ୍ସ ପିପୁଲ ଅର୍ଗନାଇଜେସନର ପ୍ରତିଷ୍ଠାତା। ସେ ଡ୍ୟାମ କମିଶନର,ଯେ ଦୁନିଆର ପରିବେଶ, ସାମାଜିକ,ରାଜନୀତିକ ଓ ଆର୍ଥିକ ବିକାଶ ପାଇଁ କାର୍ଯ୍ୟ କରିଥାଏ ତାଙ୍କ ସମୁଖରେ ସେ ଡ୍ୟାମର ଏକ ପ୍ରସ୍ତାବ ଉପସ୍ଥାନ କରିଥିଲେ,ଅଲଗା ଉପାୟ ମଧ୍ୟ ଚିନ୍ତା କରିଥିଲେ। ପ୍ରାରମ୍ଭ ଜୀବନ ସ୍ୱାଧୀନ ସଂଗ୍ରାମୀ ଏବଂ ଶ୍ରମିକ ସଂଗଠନ ନେତ୍ରୀ ମେଧା ପାଟକାରଙ୍କ ଜନ୍ମ ମୁମ୍ବାଇ, ମହାରାଷ୍ଟ୍ରରେ ୧ଡିସେମ୍ବର୧୯୫୪ ତାଙ୍କ ମାତା ଇନ୍ଦୁମତୀ ପିତା ବସନ୍ତ କହନକର।ପାଟକର ସୋସିଆଲ ୱର୍କରେ ଏମେ ଟାଟା ଇଂଷ୍ଟିଚିୟୁଟ ଅଫ୍ ସୋସିଆଲ ସାଇନ୍ସ କଲେଜରେ କାଟିଥିଲେ।ସେ ସ୍ୱେଚ୍ଛା ସଂଗଠନମାନଙ୍କ ସହ ମୁମ୍ବାଇରେ ଅନୁସୂଚିତ ଲୋକମାନଙ୍କ ପାଇଁ ୫ ବର୍ଷ କାର୍ଯ କରିଥିଲ, ସେ ୩ ବର୍ଷ ପାଇଁ ଉତ୍ତର-ପୂର୍ବ ଗୁଜରାଟ ଜିଲ୍ଲାରେ ଅନୁସୂଚିତ ଜନଜାତି ଜାତିଙ୍କ ପାଇଁ ବିଭିନ୍ନ କାର୍ଯ୍ୟ କରିଥିଲେ। ସେ ପିଏଚଡ଼ିରେ ସ୍କାରଲସିପ ପାଇ ଟିଇସସରେ,ଅର୍ଥନୀତିକ ଉନ୍ନତି ଏବଂ ପରମ୍ପରା ସମାଜ ଉପରେ କିପରି ପ୍ରଭାବ ପକାଉଛି ତାଉପରେ ପଢ଼ିଥିଲେ। ବିଭିନ୍ନ କାର୍ଯ୍ୟରେ ସକ୍ରିୟ ନର୍ମଦା ବଞ୍ଚାଅ ଆନ୍ଦୋଳନ ନର୍ମଦା ବଞ୍ଚାଅ ଆନ୍ଦୋଳନ ଏକ ସାମାଜିକ ଆନ୍ଦୋଳନ ଯାହା୧୯୮୫ରେ ଆରମ୍ଭ ହୋଇଥିଲା ଯାହାର ଉଦେଶ୍ୟ ଥିଲା ଆଦିବାସୀ, କିଷାନ, ମାଛଚାଷୀଙ୍କ ଏବଂ ନର୍ମଦା କୂଳରେ ବସବାସ କରୁଥିବା ଲୋକମାନଙ୍କଅଧିକାର ଓନ୍ୟାୟ ପାଇଁ ଥିଲା।ସବୁ ବର୍ଗର ଲୋକ ତାଙ୍କ ସହ ଏକମତ ଥିଲେ।